polyglot-tagger/wikipedia-language-snippets-filtered huggingface dataset:
ಅದರ ಪ್ರಕಾರ ಜಾನಪದ ವಿಶ್ವವಿದ್ಯಾನಿಲಯವು ೨೦೧೦ರಲ್ಲಿ ಹಾವೇರಿ ಜಿಲ್ಲೆಯ ಗೋಟಗೋಡಿಯಲ್ಲಿ ಅಂದು ಮುಖ್ಯಮಂತ್ರಿಯಾಗಿದ್ದ ಶ್ರೀ ಸದಾನಂದ ಗೌಡರಿಂದ ಉದ್ಘಾಟನೆ ಆಯಿತು. ಆ ಉದ್ಘಾಟನಾ ಸಮಾರಂಭಕ್ಕೆ, ಹಾವೇರಿ, ಶಿಗ್ಗಾವಿ, ಗೋಟಗೋಡಿ, ಹುಬ್ಬಳ್ಳಿ, ಧಾರವಾಡದ ಬಹು ಸಂಖ್ಯಾತ ಜನರು ಆಗಮಿಸಿದ್ದರು.
ಅವರೊಂದಿಗೆ ಗೊ.ರು.ಚನ್ನಬಸಪ್ಪ, ಜಾನಪದ ವಿಶ್ವವಿದ್ಯಾಲಯದ ಸಿಂಡಿಕೇಟ್ ಸದಸ್ಯರು, ಶೈಕ್ಷಣಿಕ ಪರಿಷತ್ತಿನ ಸದಸ್ಯರು, ಕುಲಪತಿ ಮತ್ತು ಜಾನಪದ ವಿಶ್ವವಿದ್ಯಾಲಯದ ಸಿಬ್ಬಂದಿ ವರ್ಗದವರು ಹಾಜರಿದ್ದು, ಈ ಸಮಾರಂಭವನ್ನು ತಮ್ಮ ಕಣ್ಮನಗಳಲ್ಲಿ ತುಂಬಿಕೊಂಡರು. ಇದರ ಧ್ಯೇಯವಾಕ್ಯ "ಹೊನ್ನ ಬಿತ್ತೇವು ಹೊಲಕ್ಕೆಲ್ಲ" ಎಂಬುದಾಗಿದೆ. ಜಾನಪದ ವಿಶ್ವವಿದ್ಯಾಲಯದ ವತಿಯಿಂದ "ಹಣತೆ" ಎಂಬ ಮಾಸಿಕ ಪತ್ರಿಕೆಯನ್ನು ಹೊರತರಲಾಗುತ್ತಿದೆ. ಅದರಲ್ಲಿ ಜಾನಪದ ವಿಶ್ವವಿದ್ಯಾಲಯದ ಶೈಕ್ಷಣಿಕ ಸಾಧನೆಯ ವಿವರಗಳಿರುತ್ತವೆ.
ಜಾನಪದ ವಿಶ್ವವಿದ್ಯಾಲಯವು ೨೦೧೨-೧೩ನೆ ಸಾಲಿನಿಂದ ಶೈಕ್ಷಣಿಕ ಕಾರ್ಯಕ್ರಮಗಳನ್ನು ಹಮ್ಮಿಕೊಂಡಿದ್ದು, ಎಂ.ಎ., ಎಂ.ಎಸ್ಸಿ., ಎಂ.ಬಿ.ಎ., ಪಿಹೆಚ್.ಡಿ., ಜೊತೆಗೆ ಐದು ವರ್ಷಗಳ ಸಂಯೋಜಿತ ಶಿಕ್ಷಣವನ್ನು ನೀಡಲು ಉದ್ದೇಶಿಸಿದೆ. ಜಾನಪದ ವಿಶ್ವವಿದ್ಯಾಲಯದಲ್ಲಿ ಈ ಕೆಳ ಕಂಡ ಕೋರ್ಸ್ ಗಳನ್ನು ನಡೆಸಲಾಗುತ್ತಿದೆ.
ಎಂ.ಎ - ಗ್ರಾಮೀಣ ಹಾಗೂ ಬುಡಕಟ್ಟು ಮಹಿಳಾ ಮತ್ತು ಮಕ್ಕಳ ಅಭಿವೃದ್ದಿ, ಜಾನಪದ ವಿಜ್ಞಾನ, ಜಾನಪದ ಸಾಹಿತ್ಯ, ಜನಪದ ಕಲೆ, ಜನಪದ ಸಂವಹನ, ಹಾಗೂ ಜನಪದ ಪ್ರವಾಸೋದ್ಯಮ.
ಸ್ನಾತಕೋತ್ತರ ಡಿಪ್ಲೊಮೊ ಪದವಿಗಳು - ಜನಪದ ಮಹಾಕಾವ್ಯ, ಪಾರಂಪರಿಕ ಹೈನುಗಾರಿಕೆ ಮತ್ತು ಜನಪದ ಸಂಗೀತ ಉಪಕರಣಗಳು ಹಾಗೂ ಅವುಗಳ ನಿರ್ಮಾಣ ಮತ್ತು ಮಾರಾಟ.
ಸರ್ಟಿಫೀಕೆಟ್ ಪದವಿಗಳು - ಸಮರ ಕಲೆ, ಗೀತ ಸಂಪ್ರದಾಯ, ಕಸೂತಿಕಲೆ, ಜನಪದ ವೈದ್ಯ, ಜನಪದ ಕ್ರೀಡೆ, ಬಿದರಿ ಕಲೆ, ಬೀಸು ಕಂಸಾಳೆ ಮತ್ತು ಡೊಳ್ಳು ಕುಣಿತ.
ಹಾವೇರಿ ಜಿಲ್ಲಾ ಕೇಂದ್ರದಿಂದ ೩೬ ಕಿ.ಮೀ ದೂರದಲ್ಲಿ ರಾಷ್ಟ್ರೀಯ ಹೆದ್ದಾರಿ ೪ರಲ್ಲಿ, ಶಿಗ್ಗಾಂವಿ ತಾಲ್ಲೋಕಿನ ಗೋಟಗೋಡಿ ಗ್ರಾಮದಲ್ಲಿ ಜಾನಪದ ವಿಶ್ವವಿದ್ಯಾಲಯ ತಲೆಯೆತ್ತಿ ನಿಂತಿದೆ. ಕರ್ನಾಟಕ ಜಾನಪದ ಸಾಹಿತ್ಯ, ಕಲೆ, ಸಂಗೀತ, ರಂಗಭೂಮಿ, ಕರಕುಶಲಕಲೆ, ಜನಪದ ವೈದ್ಯ ಪದ್ದತಿ, ಆಹಾರ ಪಾನೀಯ, ಗುಡಿಕೈಗಾರಿಕೆ ಮೊದಲಾದ ಇನ್ನಿತರ ವಿಷಯಗಳನ್ನು ಒಳಗೊಂಡ ಕ್ಷೇತ್ರಗಳಲ್ಲಿ ಉನ್ನತ ಶಕ್ಷಣ ಮತ್ತು ಸಂಶೋಧನೆಗೆ ಅವಕಾಶ ಕಲ್ಪಿಸಿ ಕೊಡುವುದು ಇದರ ಧ್ಯೇಯವಾಗಿದೆ.
ಕನ್ನಡ ಮತ್ತು ಇತರ ದ್ರಾವಿಡ ಭಾಷೆಗಳ ಜಾನಪದ ಸಾಹಿತ್ಯದ ತೌಲನಿಕ ಸಧ್ಯಯನ, ಕರ್ನಾಟಕದ ನಿರ್ಲಕ್ಷಿತ ಗ್ರಾಮೀಣ ಸಮುದಾಯಗಳ ಹಾಗೂ ಬುಡಕಟ್ಟುಗಳ ಅಭಿವೃದ್ದಿಗೆ ನೆರವಾಗುವುದು, ಜಾನಪದ ಸಾಮಾಗ್ರಿಯನ್ನು ವ್ಯವಸ್ಥಿತ ರೂಪದಲ್ಲಿ ಆಧುನಿಕ ತಂತ್ರಜ್ಞಾನ ಸೌಲಭ್ಯವನ್ನು ಬಳಸಿಕೊಂಡು ದಾಖಲಿಸುವುದು, ಸ್ವಾವಲಂಬಿ ಮತ್ತು ಸ್ವ ಉದ್ಯೋಗ ಕಲ್ಪಸುವ ಗುಡಿಕೈಗಾರಿಕೆ/ ವೃತ್ತಿಕೌಶಲಗಳ ಸಂವರ್ಧನೆಗೆ ಪ್ರಯತ್ನಿಸುವುದು ಮುಂತಾದ ಹಲವು ಯೋಜನೆಗಳನ್ನು ಇದು ಕೈಗೆತ್ತಿಕೊಂಡಿದೆ.
ಒಂದು ದೇಶದ ಸಾಂಸ್ಕೃತಿಕ ಶ್ರೀಮಂತಿಕೆಗೆ ಆ ದೇಶದ ಸಾಹಿತ್ಯ, ಸಂಸ್ಕೃತಿ, ಪರಂಪರೆ ಮತ್ತು ಅಲ್ಲಿಯ ಜನರ ಜೀವನ ವಿಧಾನ ಅಳತೆಗೋಲಾಗಿದೆ. ಕನ್ನಡನಾಡು ಶ್ರೀಮಂತ ಇತಿಹಾಸ ಮತ್ತು ಪರಂಪರೆ ಹೊಂದಿದೆ. ಈ ನಾಡಿನ ಕಲೆ, ಸಾಹಿತ್ಯ, ಸಂಸ್ಕೃತಿ ಮತ್ತು ಜೀವನಾದರ್ಶಗ ಳ ಸಂರಂಕ್ಷಣೆ ಹಾಗೂ ಸಂವರ್ಧನೆಯ ಉದ್ದೇಶದಿಂದ ರಾಜ್ಯ ಸರ್ಕಾರ ೨೦೧೧ ಜುಲೈ೨೨ರಂದು ಕರ್ನಾಟಕ ಜಾನಪದ ವಿಶ್ವವಿದ್ಯಾಲಯವನ್ನು ಸ್ಥಾಪಿಸಿತು. ಸಂಪೂರ್ಣವಾಗಿ ಜಾನಪದಕ್ಕೆ ಮೀಸಲಾದ ಮೊಟ್ಟ ಮೊದಲ ವಿಶ್ವವಿದ್ಯಾಲಯ ಎಂಬ ಕೀರ್ತಿಗೆ ಇದು ಭಾಜನವಾಯಿತು.
ಜಾನಪದ ವಿಶ್ವವಿದ್ಯಾಲಯದಲ್ಲಿ ಅಧ್ಯಯನ ಮಾಡಿದವರಿಗೆ, ಅಧ್ಯಾಪನ ವೃತ್ತಿಯ ಜೊತೆಗೆ ಸರ್ಕಾರದ ಗ್ರಾಮೀಣ ಅಭಿವೃದ್ದಿ, ಕಾರ್ಮಿಕ ಕಲ್ಯಾಣ, ಮಹಿಳೆ ಮತ್ತು ಮಕ್ಕಳ ಕಲ್ಯಾಣ, ಪ್ರವಾಸೋದ್ಯಮ, ಯುವ ಜನಸೇವೆ ಮತ್ತು ಕ್ರೀಡೆ, ಸಮಾಜ ಕಲ್ಯಾಣ, ಕನ್ನಡ ಮತ್ತು ಸಂಸ್ಕೃತಿ ಮುಂತಾದ ಇಲಾಖೆಗಳಲ್ಲಿ ಉದ್ಯೋಗವಕಾಶಗಳು ವಿಪುಲವಾಗಿವೆ. ನೂರಾರು ಜನ ಜಾನಪದ ವಿದ್ವಾಂಸರು ಮತ್ತು ಜಾನಪದ ಕಲಾವಿದರು ಇದರ ಉಪಯೋಗವನ್ನು ಪಡೆದಿದ್ದಾರೆ, ಪಡೆಯುತ್ತಿದ್ದಾರೆ.
ರಾಜ್ಯದ ಬೇರೆ ಬೇರೆ ಪ್ರದೇಶದ ಸಾಹಿತ್ಯ, ಕಲೆ, ಸಂಸ್ಕೃತಿಯ ಸಂವರ್ಧನೆಗಾಗಿ ಮಲೆ ಮಹದೇಶ್ವರ ಬೆಟ್ಟದಲ್ಲಿ ಮತ್ತು ಬೀದರ್ ನಲ್ಲಿ ಪ್ರಾದೇಶಿಕ ಕೇಂದ್ರಗಳನ್ನು ತೆರೆಯಲಾಗಿದೆ. ಮಾತ್ರವಲ್ಲದೆ, ಜಾನಪದ ಕ್ಷೇತ್ರದಲ್ಲಿ ಸಾಧನೆ ಮಾಡಿದ ಸಂಸ್ಥೆಗಳಿಗೆ ಮನ್ನಣೆ ನೀಡಿ ಜಾನಪದ ಸರ್ಟಿಫೀ ಕೆಟ್ ಪದವಿಗಳನ್ನು ನಡೆಸಲು ಅನುಮತಿ ನೀಡಲಾಗುತ್ತಿದೆ.
ಸಾಂಸ್ಕೃತಿಕ ಅಧ್ಯಯನಕ್ಕೆ ಟೊಂಕಕಟ್ಟಿ ನಿಂತ ಜಾನಪದ ವಿಶ್ವವಿದ್ಯಾಲಯ - ಐ.ಸೇಸುನಾಥನ್- ಪ್ರಕಟಣೆ : ಜನಪದ ಮಾಸಪತ್ರಿಕೆ, ಸೆಪ್ಟೆಂಬರ್ ೨೦೧೪ರ ಸಂಚಿಕೆ.
ಬೆಲ್ ೧೯೯೮ರಲ್ಲಿ ವಾರ್ವಿಕ್ ಷೈರ್ ನ ಎರಡನೆಯ ತಂಡದ ಸದಸ್ಯರಾಗಿ ಮೂರು ಪಂದ್ಯಗಳನ್ನು ಆಡಿದರು, ನಂತರ ಅವರು ಹಿರಿಯರ ಮಟ್ಟದಲ್ಲಿ ಆಡಿದ ಪಂದ್ಯಗಳು ಇಂಗ್ಲೆಂಡ್ ನ ೧೯ ವರ್ಷಕ್ಕಿಂತಲೂ ಕಿರಿಯರ ಕ್ರಿಕೆಟ್ ತಂಡದ ಸದಸ್ಯರಾಗಿ ಆ ಚಳಿಗಾಲದಲ್ಲಿ ನ್ಯೂಝಿಲೆಂಡ್ ಪ್ರವಾಸದಲ್ಲಿ ಆಡಿದ ಪಂದ್ಯಗಳಾಗಿದ್ದವು. ಅವರು ಮೊದಲ "ಟೆಸ್ಟ್" ನ ಮೊದಲ ಇನಿಂಗ್ಸ್ ನಲ್ಲಿ ೯೧ ರನ್ನುಗಳನ್ನು ಹೊಡೆದರು ಮತ್ತು ಮೂರನೆಯ ಟೆಸ್ಟ್ ನ ಮೊದಲ ಇನಿಂಗ್ಸ್ ನಲ್ಲಿ ೧೧೫ ರನ್ ಗಳನ್ನು ಹೊಡೆದರು; ಡೇಲ್ ಹ್ಯಾಡ್ಲೀ ಇವರ ಆಟದಿಂದ ಎಷ್ಟು ಪ್ರಭಾವಿತರಾದರೆಂದರೆ ಅವರು "ನಾನು ಕಂಡ ಎಲ್ಲಾ ೧೬ ವರ್ಷದ ಆಟಗಾರರಲ್ಲಿ ಬೆಲ್ ಸರ್ವಶ್ರೇಷ್ಠ" ಎಂದು ಸಾರಿದರು. ಇವರ ಆಟವನ್ನು ಇಂಗ್ಲೆಂಡ್ ನ ಮಾಜಿ ಕ್ರಿಕೆಟ್ ನಾಯಕ ಮೈಕೆಲ್ ಆಥರ್ ಟನ್ ರ ಆಟದೊಡನೆ ಹೋಲಿಸಲಾಗುತ್ತಿತ್ತು. ಬೆಲ್ ಮತ್ತಷ್ಟು ೧೯ ವರ್ಷಕ್ಕಿಂತಲೂ ಕಿರಿಯರ ಸರಣಿಗಳನ್ನು ಆಡಿದರು; ಶ್ರೀಲಂಕಾದ ವಿರುದ್ಧ ತಾಯ್ನಾಡಿನಲ್ಲೇ ನಡೆದ ೨೦೦೦ದ ಸರಣಿ, ಭಾರತದ ವಿರುದ್ಧ ೨೦೦೦/೦೧ರಲ್ಲಿ ಭಾರತದಲ್ಲಿ ನಡೆದ ಸರಣಿ ಹಾಗೂ ಇಂಗ್ಲೆಂಡ್ ನಲ್ಲೇ ೨೦೦೧ರಲ್ಲಿ ನಡೆದ ವೆಸ್ಟ್ ಇಂಡೀಸ್ ನ ವಿರುದ್ಧದ ಮೊದಲ ಟೆಸ್ಟ್ ಗಳ ನಾಯಕತ್ವ ವಹಿಸಿದರು.
ಈ ವೇಳೆಗೆ ಬೆಲ್ ತಮ್ಮ ಮೊದಲ ದರ್ಜೆಯ ಚೊಚ್ಚಲ ಪಂದ್ಯವನ್ನು, ವಾರ್ವಿಕ್ ಷೈರ್ ಪ್ರಥಮ ತಂಡದ ಪರವಾಗಿ, ೧೯೯೯ ರಲ್ಲಿ ಒಂದೇ ಒಂದು ಪಂದ್ಯವನ್ನು ಆಡುವುದರ ಮೂಲಕ, ಆಡಿದುದಾಗಿತ್ತು. ಆದರೆ ಆ ಪಂದ್ಯದಲ್ಲಿ ಆಡಿದ ಒಂದೇ ಇನಿಂಗ್ಸ್ ನಲ್ಲಿ ಅವರು ಗಳಿಸಿದ್ದು ಸೊನ್ನೆ; ಇದರ ನಂತರ ೨೦೦೦/೦೧ರ ವರೆಗೆ ಅವರು ಬೇರೆ ಯಾವ ಪಂದ್ಯವನ್ನೂ ಆಡಲಿಲ್ಲ ಹಾಗೂ ಆ ಇಸವಿಯಲ್ಲಿ ಆಂಗ್ವಿಲ್ಲಾದಲ್ಲಿ ನಡೆದ ಬುಸ್ಟಾ ಕಪ್ ಟೂರ್ನಮೆಂಟ್ ಪಂದ್ಯದಲ್ಲಿ ಇಂಗ್ಲೆಂಡ್ ಪರವಾಗಿ ಲೀವರ್ಡ್ ಐಲ್ಯಾಂಡ್ಸ್ ವಿರುದ್ಧ ಆಡಿದರು; ಇದು ಅವರು ೧೯ ವರ್ಷದೊಳಗಿನವರ ಪಂದ್ಯ ಆಡಿದ ಅನತಿ ದಿನಗಳಲ್ಲೇ ಆಡಿದ ಪಂದ್ಯವಾಗಿತ್ತು.
೨೦೧೧ರಲ್ಲಿ ಬೆಲ್ ವಾರ್ವಿಕ್ ಷೈರ್ ನ ಮೊದಲ ತಂಡಕ್ಕೆ ಪ್ರವೇಶಿಸಿದರು ಮತ್ತು ೧೬ ಇನಿಂಗ್ಸ್ ಗಳಲ್ಲಿ ೮೩೬ ರನ್ನುಗಳನ್ನು ಗಳಿಸಿದರು; ಅದರಲ್ಲಿ ಎರಡು ಶತಕಗಳು ಮತ್ತು ಎರಡು ೯೮ ರನ್ ಗಳ ಇನಿಂಗ್ಸ್ ಗಳೂ ಸೇರಿದ್ದವು. ಆಕ್ಸ್ ಫರ್ಡ್ ವಿರುದ್ಧ ಅವರು ಗಳಿಸಿದ ಅವರ ಮೊದಲ ಶತಕವಾದ ೧೩೦ ರನ್ ಗಳಿಸಿದಾಗ ಅವರು ಕೇವಲ ೧೯ ವರ್ಷ ೫೬ ದಿನಗಳ ವಯಸ್ಸಿನವರಾಗಿದ್ದು, ಶತಕ ಬಾರಿಸಿದ ಅತಿ ಕಿರಿಯನೆಂಬ ಹೆಗ್ಗಳಿಕೆಗೆ ಪಾತ್ರರಾದರು. ಆ ಋತುವಿನ ಕಡೆಯ ಪಂದ್ಯದಲ್ಲಿ ವಾರ್ವಿಕ್ ಷೈರ್ ಬೆಲ್ ಗೆ ಕೌಂಟಿಯ ಕ್ಯಾಪ್ ಅನ್ನು ಇತ್ತಾಗ, ಬೆಲ್ ಕೌಂಟಿ ಕ್ಯಾಪ್ ಅನ್ನು ಪಡೆದ ಅತಿ ಕಿರಿಯ ಆಟಗಾರನೆಂಬ ಹೆಗ್ಗಳಿಕೆಗೂ ಪಾತ್ರರಾದರು.
ಬೆಲ್ ಅಡಿಲೇಡ್ ನಿಂದ ಹಿಂತಿರುಗಿದ ದಿನವೇ, ಗಾಯಗೊಂಡ ಮಾರ್ಕ್ ಬುಚರ್ ರ ಸ್ಥಾನ ತುಂಬಲು, ಅವರನ್ನು ನ್ಯೂಝಿಲೆಂಡ್ ಪ್ರವಾಸ ಕೈಗೊಳ್ಳುತ್ತಿದ್ದ ಪೂರ್ಣಪ್ರಮಾಣದ ಇಂಗ್ಲೆಂಡ್ ಟೆಸ್ಟ್ ತಂಡಕ್ಕೆ ಆಯ್ಕೆ ಮಾಡಲಾಯಿತು.
೨೦೦೨ ರಲ್ಲಿ ಬೆಲ್ ನಾಲ್ಕುದಿನಗಳ ಪಂದ್ಯಗಳಲ್ಲಿ ಕಳಪೆ ಮಟ್ಟದ ಸರಾಸರಿ ಹೊಂದಿದರು; ಬೆಲ್ ೨೪.೩೭ ರ ಸರಾಸರಿಯಲ್ಲಿ ೬೫೮ ರನ್ನುಗಳನ್ನು ಬೊಡೆದರು. ಆದರೆ ತಮ್ಮ ಕೌಂಟಿ ಬೆನ್ಸನ್ & ಹೆಡ್ಜಸ್ ಕಪ್ ಗೆಲ್ಲುವಲು ಅವರು ಪ್ರಮುಖ ಪಾತ್ರ ವಹಿಸಿದರು. ಬೆಲ್ ಕ್ವಾರ್ಟರ್ ಫೈನಲ್ ನಲ್ಲಿ , ಸೆಮಿ-ಫೈನಲ್ ಮತ್ತು ಫೈನಲ್ ಗಳಲ್ಲಿ ಗರಿಷ್ಠ ರನ್ ಗಳಿಸಿದರು, ಫೈನಲ್ ನಲ್ಲಿನ ಅವರ ಆಟಕ್ಕೆ ಕಟ್ಟಕಡೆಯ ಬೆನ್ಸನ್ & ಹೆಡ್ಜಸ್ ಕಪ್ ಫೈನಲ್ ನಲ್ಲಿ ನೀಡಿದ ಗೋಲ್ಡ್ ಅವಾರ್ಡ್ ಬೆಲ್ ರ ಪಾಲಿಗೆ ದಕ್ಕಿತು.
ಬೆಲ್ ರ ಉತ್ತಮ ಪ್ರದರ್ಶನಗಳು ಮತ್ತೆ ಏಕದಿವಸೀಯ ಪಣದ್ಯಗಳಲ್ಲಿ ಆವಿರ್ಭವಿಸಿದವು; ಕೌಂಟಿ ಚಾಂಪಿಯನ್ ಶಿಪ್ ನಲ್ಲಿ ಅವರು ೨೮.೮೫ ರ ಸರಾಸರಿಯಲ್ಲಿ ೭೭೯ ರನ್ ಗಳನ್ನು ಹೊಡೆದರು ಮತ್ತು ನ್ಯಾಷನಲ್ ಲೀಗ್ ನಲ್ಲಿ ೪೩.೦೭ ರ ಸರಾಸರಿಯಲ್ಲಿ ೫೬೦ ರನ್ ಗಳನ್ನು ಹೊಡೆದರು. ಅವರ ಅತ್ಯತ್ತಮ ಪ್ರದರ್ಶನ ಚೆಲ್ ಮ್ಸ್ ಫರ್ಡ್ ನಲ್ಲಿ ಮೂಡಿತು - ಅಲ್ಲಿ ಅವರು ತಮ್ಮ ಚೊಚ್ಚಲ ಏಕದಿವಸೀಯ ಶತಕವಾದ ೧೨೫ ರನ್ ಗಳನ್ನು ಕೇವಲ ೧೧೩ ಚೆಂಡುಗಳನ್ನು ಎದುರಿಸಿ ಹೊಡೆದರು ಹಾಗೂ ತಮ್ಮ ಏಕದಿವಸೀಯ ಪಂದ್ಯಗಳಲ್ಲೇ ಅತ್ಯುತ್ತಮ ಬೋಲಿಂಗ್ ಪ್ರದರ್ಶನ ನೀಡಿ ೪೧ ರನ್ ಇತ್ತು ೫ ವಿಕೆಟ್ ಪಡೆದರು. ಈ ಸಾಧನೆಯನ್ನು ಒಬ್ಬ ವಾರ್ವಿಕ್ ಷೈರ್ ಆಟಗಾರ ಮಾಡಿದ್ದು ಇದು ಕೇವಲ ಎರಡನೆಯ ಬಾರಿಯಾಗಿತ್ತು.
ಎರಡು ಕಳಪೆ ಋತುಗಳ ನಂತರ ಬೆಲ್ ಮತ್ತೆ ಚಿಗುರಿಕೊಂಡರು; ೨೦೦೪ ರಲ್ಲಿ ಅತ್ಯುತ್ತಮ ಪ್ರದರ್ಶನ ನೀಡಿದ ಬೆಲ್ ಚಾಂಪಿಯನ್ ಶಿಪ್ ನಲ್ಲಿ ಆರು ಶತಕಗಳನ್ನೊಳಗೊಂಡ ೧೪೯೮ ರನ್ ಬಾರಿಸಿದರು. ಆ ಆರು ಶತಕಗಳ ಪೈಕಿ ಒಂದು ಸಸೆಕ್ಸ್ ವಿರುದ್ಧ ಹೊಡೆದ, ಅವರ ಜೀವನದ ಸರ್ವೋಚ್ಛ ಸ್ಕೋರ್ ಆದ ಆಜೇಯ ೨೬೨; ಈ ಇನಿಂಗಸ್ ಹತ್ತು ಗಂಟೆಗಳಿಗೆ ಕೇವಲ ಹತ್ತು ನಿಮಿಷ ಕಡಿಮೆ ಅವಧಿಯ ವಿಸ್ತಾರದ್ದಾಗಿತ್ತು, ಬೆಲ್ ಡಬಲ್ ಸೆಂಚುರಿ ಬಾರಿಸಿದ ಕೌಂಟಿಯ ಅತಿ ಕಿರಿಯ ಆಟಗಾರರಾದರು. ಜುಲೈ ಅಂತ್ಯದಲ್ಲಿ ಬೆಲ್ ಸತತ ಐದು ಇನಿಂಗ್ಸ್ ನಲ್ಲಿ ನಾಲ್ಕು ಶತಕ ಬಾರಿಸುವ ಅಮೋಘ ಸಾಧನೆ ಗೈದರು; ಇನ್ನೊಂದು ಇನಿಂಗ್ಸ್ ನಲ್ಲಿ ಅವರು ಗಳಿಸಿದ್ದು ಆಜೇಯ ೯೬. ಲಂಕಾಷೈರ್ ವಿರುದ್ಧ ಎರಡೂ ಇನಿಂಗ್ಸ್ ಗಳಲ್ಲಿ ಶತಕ ಬಾರಿಸಿದ ಬೆಲ್ , ೧೯೯೪ ರಲ್ಲಿ ಬ್ರಿಯಾನ್ ಲಾರಾ ಈ ವಿಧದ ಸಾಧನೆ ಮಾಡಿದ ತರುವಾಯ, ವಾರ್ವಿಕ್ ಷೈರ್ ಪರವಾಗಿ ಒಂದು ಅಧಿಕೃತ ಆಕ್ರಮಣದ ವಿರುದ್ಧ ಈ ಸಾಧನೆ ಮಾಡಿದ ಮೊದಲ ಬ್ಯಾಟ್ಸ್ ಮನ್ ಆದರು(ಡೇವಿಡ್ ಹೆಂಪ್ ಈ ಸಾಧನೆಯನ್ನು ಒಂದು ಘೋಷಿತ ಆಕ್ರಮಣದ ವಿರುದ್ಧ ಮಾತ್ರ ಸಾಧಿಸಿದ್ದರು).
ಈ ವಿಧವಾದ ಬೆಲ್ ರ ಫಾರ್ಮ್ ಗ್ರಹಾಂ ಥಾರ್ಪ್ ಗೆ ಬೆರಳಿನ ಗಾಯವಾಗಿ, ಅವರು ಆಡುವ ಶಂಕೆ ಉದ್ಭವಿಸಿದಾಗ, ಬೆಲ್ ಇಂಗ್ಲೆಂಡ್ ತಂಡಕ್ಕೆ ಮರಳಲು ಸಹಾಯಕವಾಯಿತು.
ಇಂಗ್ಲೆಂಡ್ ನ್ಯೂಝಿಲೆಂಡ್ ವಿರುದ್ಧದ ಐದು ಪಂದ್ಯಗಳ ಓಡಿಐ ಸರಣಿಯನ್ನು ಎರಡು ಸೋಲುಗಳಿಂದ ಆರಂಭಿಸಿತು; ಈ ಪಂದ್ಯಗಳಲ್ಲಿ ಬೆಲ್ ತಮ್ಮ ಎಂದಿನ ಆಟ ಆಡಲಾಗದೆ ಕೇವಲ ೫ ಮತ್ತು ೦ ರನ್ ಗಳನ್ನು ಗಳಿಸಿದರು. ಆದರೆ, ತಂಡದಲ್ಲಿ ತನ್ನ ಸ್ಥಾನ ಅಭದ್ರವಾದಾಗ, ಬೆಲ್ ಇಂಗ್ಲೆಂಡ್ ಆಕ್ ಲೆಂಡ್ ನಲ್ಲಿ ಗೆದ್ದ ಸರಣಿಯ ಮೂರನೆಯ ಪಂದ್ಯದಲ್ಲಿ ಗರಿಷ್ಠ ವೈಯಕ್ತಿಕ ಸ್ಕೋರ್ ಆದ ೭೩ ರನ್ ಗಳನ್ನು ಗಳಿಸಿದರು ಹಾಗೂ ನಾಪಿಯರ್ ಅಲ್ಲಿ ನಡೆದ ನಾಲ್ಕನೆಯ ಪಂದ್ಯದಲ್ಲಿ ೪೧ ಎಸೆತಗಳಲ್ಲಿ ೪೩ ರನ್ ಗಳಿಸಿ ಪಂದ್ಯ ಟೈ ಆಗಲು ಸಹಾಯಕರಾದರು. ಕೊನೆಯ ಪಂದ್ಯದಲ್ಲಿ ಬೆಲ್ ೨೪ ರನ್ ಹೊಡೆದರು ಮತ್ತು ನ್ಯೂಝಿಲೆಂಡ್ ಸರಣಿಯನ್ನು ೩-೧ ಅಂತರದಿಂದ ಗೆದ್ದಿತು.
ಆದರೆ ಬೆಲ್ ಇಂಗ್ಲೆಂಡ್ ನಲ್ಲಿ ನಡೆದ ಟೆಸ್ಟ್ ಸರಣಿಯಲ್ಲಿ ಮತ್ತೆ ಸರಿಯಾಗಿ ಆಡಲು ತಿಣುಕಿದರು ಮತ್ತು ನಾಲ್ಕು ಇನಿಂಗ್ಸ್ ಗಳಲ್ಲಿ ಗರಿಷ್ಠ ೨೧*ಅನ್ನೂ ಒಳಗೊಂಡು ಕೇವಲ ೪೫ ರನ್ ಗಳನ್ನು ಸಂಪಾದಿಸಿದರು. ನಂತರ ನಡೆದ ಟ್ವೆಂಟಿ೨೦ ಪಂದ್ಯದಲ್ಲಿ ಬೆಲ್ ಕೊಂಚ ಉತ್ತಮ ಆಟ ಆಡಿದರು ಮತ್ತು ಆ ವಿನ್ಯಾಸದ ಪಂದ್ಯಗಳಲ್ಲಿ ತಮ್ಮ ಗರಿಷ್ಠ ಸ್ಕೋರ್ ಆದ ೬೦* ಗಳಿಸಿ ಇಂಗ್ಲೆಂಡ್ ೯ ವಿಕೆಟ್ ಗಳಿಂದ ಪಂದ್ಯ ಗೆಲ್ಲಲು ನೆರವಾದರು. ತರುವಾಯ ನಡೆದ ಓಡಿಐ ಸರಣಿಯಲ್ಲಿ ಅವರು ಆರಂಭಿಕ ಆಟಗಾರರಾಗಿ ಬ್ಯಾಟ್ ಮಾಡಿದರು, ಆದರೆ ಅವರ ಆಟದಲ್ಲಿ ಹೆಚ್ಚು ಏರುಪೇರುಗಳು ಕಂಡುಬಂದು ಈ ಮುಂದೆ ಸೂಚಿಸಿದ ರೀತಿಯಲ್ಲಿ ರನ್ ಗಳನ್ನು ಗಳಿಸಿದರು: ೪೬, ೦, ೨೦, ಮತ್ತು ೪೬.
ತಮ್ಮನ್ನು ತಂಡದಿಂದ ಕೈಬಿಟ್ಟುದಕ್ಕೆ ಬೆಲ್ ಬಹಳ ಚೆನ್ನಾಗಿ ಪ್ರತಿಸ್ಪಂದಿಸಿ ಕೌಂಟಿ ಚಾಂಪಿಯನ್ ಶಿಪ್ ನಲ್ಲಿ ನಿರಂತರವಾಗಿ ಒಳ್ಳೆಯ ಸ್ಕೋರ್ ಗಳನ್ನು ಮಾಡುತ್ತಾ ಬಂದರು; ತತ್ಕಾರಣವಾಗಿ ಬೆಲ್ ರನ್ನು ಆಸ್ಟ್ರೇಲಿಯಾದ ವಿರುದ್ಧದ ಟೆಸ್ಟ್ ಗಳಿಗಾಗಿ ಆಯ್ಕೆಯಾದ ೧೬-ಆಟಗಾರರ ತರಬೇತಿ ತಂಡಕ್ಕೆ ಮತ್ತು ಆಸ್ಟ್ರೇಲಿಯಾ ವಿರುದ್ಧ ಆಡುವ ಇಂಗ್ಲೆಂಡ್ ಲಯನ್ಸ್ ತಂಡದ ನಾಯಕರಾಗಿ ಆಯ್ಕೆ ಮಾಡಲಾಯಿತು. ಬೆಲ್ ಆ ಪಂದ್ಯದಲ್ಲಿ ಹೊಡೆದದ್ದು ೦ ಮತ್ತು ೨೦, ಆದರೂ ಸರಣಿಯ ಮೊದಲ ಎರಡು ಟೆಸ್ಟ್ ಗಳಲ್ಲಿ ತಂಡದ ಪಾರ್ಶ್ವದಲ್ಲಿ ಇದ್ದರು.
ತಮ್ಮ ತವರಾದ ಎಡ್ಗ್ ಬಾಸ್ಟನ್ ಕ್ರೀಡಾಂಗಣದಲ್ಲಿ ನಡೆದ ಮೂರನೆಯ ಟೆಸ್ಟ್ ನಲ್ಲಿ ಗಾಯಗೊಂಡ ಕೆವಿನ್ ಪೀಟರ್ಸನ್ ರ ಬದಲಿಗೆ ಆಡಲು ಬೆಲ್ ಮತ್ತೆ ಆಯ್ಕೆಯಾದರು. ಟೆಸ್ಟ್ ರಂಗಕ್ಕೆ ಮರಳಿ, ಮೂರನೆಯ ಕ್ರಮಾಂಕದಲ್ಲಿ ಆಡುತ್ತಾ ಬೆಲ್ ಡ್ರಾ ಆದ ಆ ಪಂದ್ಯದ ಏಕೈಕ ಇನಿಂಗ್ಸ್ ನಲ್ಲಿ ೫೩ ರನ್ ಗಳನ್ನು ಗಳಿಸಿದರು. ಹೆಡಿಂಗ್ಲಿಯಲ್ಲಿ ನಡೆದ ೪ನೆಯ ಟೆಸ್ಟ್ ಪಂದ್ಯದಲ್ಲಿ ಬೆಲ್ ಮಿಚೆಲ್ ಜಾನ್ಸನ್ ಎಸೆದ ಚೆಂಡನ್ನು ಎಡ್ಜ್ ಮಾಡಿ ಎಂಟು ಮತ್ತು ಮೂರು ರನ್ ಗಳಿಗೆ ಔಟ್ ಆಗುವುದರ ಮೂಲಕ ಟೆಸ್ಟ್ ಕ್ರಿಕೆಟ್ ನ ಒಂದು ದಾಖಲೆಯ ಭಾಗವಾದರು - ಟೆಸ್ಟ್ ಕ್ರಿಕೆಟ್ ನ ಇತಿಹಾಸದಲ್ಲಿಯೇ ಮೊಟ್ಟ ಮೊದಲ ಬಾರಿಗೆ ಅದೇ ಮಧ್ಯಮ ಕ್ರಮಾಂಕದ ಬ್ಯಾಟ್ಸ್ ಮನ್ ಗಳು, ಮೂರನೆಯ ಕ್ರಮಾಂಕ , ನಾಲ್ಕನೆಯ ಕ್ರಮಾಂಕ ಮತ್ತು ಐದನೆಯ ಕ್ರಮಾಂಕ , ಮೂವರೂ ಎರಡೂ ಇನಿಂಗ್ಸ್ ಗಳಲ್ಲಿ ಎರಡಂಕಿಯನ್ನು ದಾಟುವಲ್ಲಿ ಅಸಮರ್ಥರಾದರು ಮತ್ತು ಮೂವರೂ ಸೇರಿ ಒಟ್ಟಾರೆ ೧೬ ರನ್ ಗಳನ್ನು ಹೊಡೆದರು.
ಆದರೆ ನಂತರದ ವಾರದಲ್ಲಿಯೇ ಬೆಲ್ ನಾಟಿಂಗ್ ಹ್ಯಾಂಷೈರ್ ವಿರುದ್ಧ ಟ್ರೆಂಟ್ ಬ್ರಿಡ್ಜ್ ನಲ್ಲಿ ೧೨೬ ರನ್ ಗಳಿಸಿದರು. ಅವರನ್ನು ನಂತರ ಓವಲ್ ನಲ್ಲಿ ನಡೆಯುವ ಕೊನೆಯ ಟೆಸ್ಟ್ ಗೆ ಆಡಲು ಕರೆಯಲಾಯಿತು ಮತ್ತು ಆ ಟೆಸ್ಟ್ ನಲ್ಲಿ ಬೆಲ್ ೭೨ ರನ್ ಹೊಡೆಯುವುದರ ಮೂಲಕ ಇಂಗ್ಲೆಂಡ್ ೧೭೨ ರನ್ ಗಳ ಮುನ್ನಡೆ ಸಾಧಿಸಲು ಭದ್ರ ಬುನಾದಿ ಹಾಕಿಕೊಟ್ಟರು ಅವರು ಎರಡನೆಯ ಇನಿಂಗ್ಸ್ ನಲ್ಲಿ ನಾಲ್ಕು ರನ್ ಗಳಿಸಿ ಔಟಾದರೂ, ವಾರ್ವಿಕ್ ಷೈರ್ ಮ ಸಹ ಆಟಗಾರ ಜೊನಾಥನ್ ಟ್ರಾಟ್ ರ ಚೊಚ್ಚಲ ಶತಕದ ನೆರವಿನಿಂದ ಇಂಗ್ಲೆಂಡ್ ಆ ಟೆಸ್ಟ್ ಅನ್ನು ೧೯೭ ರನ್ ಗಳ ಅಂತರದಿಂದ ಗೆದ್ದಿತು ಹಾಗೂ ತನ್ಮೂಲಕ ಆಶಸ್ ಸರಣಿಯನ್ನು ೨–೧ ಅಂತರದಿಂದ ಗೆದ್ದಿತು. ಬೆಲ್ ರನ್ನು ಮಿಚೆಲ್ ಜಾನ್ಸನ್ ೫ ಇನಿಂಗ್ಸ್ ಗಳ ಪೈಕಿ ೪ ಬಾರಿ ಔಟ್ ಮಾಡಿದರು ಹಾಗೂ, ಎರಡು ಅರ್ಧಶತಕಗಳನ್ನು ಹೊಡೆದೂ ಸಹ, ಬೆಲ್ ೧೪೦ ರನ್ ಗಳನ್ನು ಕೇವಲ ೨೮ ರ ಸರಾಸರಿಯಲ್ಲಿ ಗಳಿಸಲು ಸಾಧ್ಯವಾಯಿತು.
ಭಾರತದಿಂದ ಮರಳಿದ ಬೆಲ್ ವಾರ್ವಿಕ್ ಷೈರ್ ಪರ ಆಡಿದ ಋತುವಿನಲ್ಲಿ ಸಾಮಾನ್ಯ ಯಶ ಗಳಿಸಿದರು. ಶ್ರೀಲಂಕಾದ ವಿರುದ್ಧ ತಾಯ್ನಾಡಿನಲ್ಲಿ ನಡೆಯುವ ಸರಣಿಗೆ ಆಯ್ದ ೧೩ ಜನರ ತಂಡದಲ್ಲಿ ಬೆಲ್ ಹೆಸರೂ ಸೇರಿತ್ತು, ಆದರೆ ಮಾರ್ಕಸ್ ಟ್ರೆಸ್ಕಾತಿಕ್ ರ ಮರಳುವಿಕೆ, ಪಾಲ್ ಕಾಲಿಂಜ್ ವುಡ್ ರ ಉತ್ತಮ ಪ್ರದರ್ಶನ ಮತ್ತು ಅಲಿಸ್ಟೇರ್ ಕುಕ್ ರ ಪ್ರವರ್ಧಮಾನಗಳಿಂದ ಬೆಲ್ ಗೆ ಅಂತಿಮ ೧೧ ರಿಂದ ಕೊಕ್ ಕೊಡಲಾಯಿತು. ಶ್ರೀಲಂಕಾದ ವಿರುದ್ಧದ ಐದು ಓಡಿಐ ಪಂದ್ಯಗಳಿಗೆಗೆ ಬೆಲ್ ಆಯ್ಕೆಯಾದರು ಮತ್ತು ಆ ಸರಣಿಯಲ್ಲಿ ಚೆನ್ನಾಗಿ ಆಡಿದ ಕೆಲವೇ ಆಟಗಾರರ ಪೈಕಿ ಇವರೂ ಒಬ್ಬರಾಗಿದ್ದರು.
೨೦೦೫ ರಲ್ಲಿ ಬೆಲ್ ಆ ಋತುವಿಗೆ ಅಮೋಘ ಆರಂಭವನ್ನು ಪಡೆದರು; ಏಪ್ರಿಲ್ ಮಾಸವೊಂದರಲ್ಲೇ ಅವರು ೪೮೦ ಪ್ರಥಮದರ್ಜೆಯ ರನ್ ಗಳನ್ನು ಬಾರಿಸಿ, ೧೭ ವರ್ಷಗಳ ಕಾಲ ಇದ್ದ ಗ್ರೀಮ್ ಹಿಕ್ ರ ದಾಖಲೆಯನ್ನು ಅಳಿಸಿಹಾಕಿದರು ಬೆಲ್ ಬಾಂಗ್ಲಾದೇಶದ ವಿರುದ್ಧದ ಎರಡು ಟೆಸ್ಟ್ ಗಳ ಸರಣಿಗೆ ಕರೆಯಲ್ಪಟ್ಟರು, ಆದರೆ ಇಂಗ್ಲೆಂಡ್ ಎರಡೂ ಟೆಸ್ಟ್ ಗಳಲ್ಲಿ ಇನಿಂಗ್ಸ್ ಗೆಲುವು ಸಾಧಿಸಿದುದರಿಂದ ಬೆಲ್ ಎರಡೇ ಇನಿಂಗ್ಸ್ ಗಳಲ್ಲಿ ಆಡಲು ಸಾಧ್ಯವಾಯಿತು. ಲೆ-ಸ್ಟ್ರೀಟ್ ನಲ್ಲಿ ನಡೆದ ಎರಡನೆಯ ಟೆಸ್ಟ್ ನಲ್ಲಿ ಆಜೇಯ ೧೬೨ ಗಳಿಸುವ ಹಾದಿಯಲ್ಲಿ, ೧೯೩೫ ರಲ್ಲಿ ಲೆಸ್ಲಿ ಎಮಿಸ್ ಲಂಚ್ ಗೆ ಮುನ್ನ ಶತಕ ಗಳಿಸಿದ ನಂತರ, ಆ ಸಾಧನೆ ಗೈದ ಮೊದಲ ಇಂಗ್ಲಿಷ್ ಬ್ಯಾಟ್ಸ್ ಮನ್ ಆದರು.
ಲಾರ್ಡ್ಸ್ ನ ಮೊದಲ ಟೆಸ್ಟ್ ನಲ್ಲಿ ಬೆಲ್ ಆಜೇಯ ೬೫ ರನ್ ಗಳಿಸಿದರು, ಮತ್ತು ಚೆಸ್ಟರ್-
ಸೆಂಚೂರಿಯನ್ ನಲ್ಲಿ ನಡೆದ, ಹಾಗೂ ಇಂಗ್ಲೆಂಡ್ ಕಳಪೆ ಪ್ರದರ್ಶನ ನೀಡಿಯೂ ಡ್ರಾ ಆದ ಟೆಸ್ಟ್ ನಲ್ಲಿ ಬೆಲ್ ೫ ಮತ್ತು ೨ ರನ್ ಗಳನ್ನು ಗಳಿಸಿದ ನಂತರ ಅವರನ್ನು ತಂಡದಲ್ಲಿ ಇರಿಸಿಕೊಂಡಿರುವುದಕ್ಕೆ ಖಾರವಾದ ಟೀಕೆಗಳು ಬರಲಾರಂಭಿಸಿದವು. ಇಂಗ್ಲೆಂಡ್ ತಂಡದ ನಿರ್ದೇಶಕ ಆಂಡಿ ಫ್ಲವರ್ ಬೆಲ್ ಗೆ ತಮ್ಮ ವಿಶ್ವಾಸಮತವನ್ನು ನೀಡಿದರು ಮತ್ತು ಬೆಲ್, ಜುಲೈ ೨೦೦೮ ರಲ್ಲಿ ದಕ್ಷಿಣ ಆಫ್ರಿಕದ ವಿರುದ್ಧ ಹೊಡೆದಿದ್ದ ೧೯೯ ರನ್ ಗಳ ನಂತರದ, ಮೊದಲ ಶತಕವನ್ನು ಬಾರಿಸುವುದರ ಮೂಲಕ ಆ ವಿಶ್ವಾಸವನ್ನು ಉಳಿಸಿಕೊಂಡರು. ಡರ್ಬನ್ ನಲ್ಲಿ ನಡೆದ ಎರಡನೆಯ ಟೆಸ್ಟ್ ನ ಮೊದಲ ಇನಿಂಗ್ಸ್ ನಲ್ಲಿ ಬೆಲ್ ೧೪೦ ಹೊಡೆಯುವುದರ ಮೂಲಕ ತಮ್ಮ ಟೀಕಾಕಾರರ ಬಾಯಿ ಮುಚ್ಚಿಸಿದರು. ಕಡೆಯ ಎರಡು ಟೆಸ್ಟ್ ಗಳಲ್ಲಿ ಸಾಧಾರಣ ಪ್ರದರ್ಶನ ನೀಡಿದ ಬೆಲ್ ೪ ಇನಿಂಗ್ಸ್ ನಲ್ಲಿ ಸರಾಸರಿ ೪೧ .೫೦ ಯ ಹಾಗೆ ೧೬೬ ರನ್ ಗಳಿಸಿದರು.
ಬಾಂಗ್ಲಾದೇಶದ ಪ್ರವಾಸದಲ್ಲಿ ಚಿಟ್ಟಗಾಂಗ್ ನಲ್ಲಿ ನಡೆದ ಇಂಗ್ಲೆಂಡ್ ನ ಮೊದಲ ಟೆಸ್ಟ್ ನ ಮೊದಲ ನಲ್ಲಿ ಬೆಲ್ ೧೦೫ ಎಸೆತಗಳಲ್ಲಿ ೮೪ ರನ್ ಗಳನ್ನು ವಿಶ್ವಾಸದಿಂದ ಆಡುತ್ತಾ ವೇಗವಾಗಿ ಗಳಿಸಿದರು ಮತ್ತು ಎರಡನೆಯ ನಲ್ಲಿ ಆಜೇಯ ೩೯ ರನ್ ಗಳಿಸಿದರು. ಕ್ರಮಾಂಕದಲ್ಲಿ ಕೆಳಗಿನ ಸ್ಥಳಗಳಲ್ಲಿ ಆಡುತ್ತಾ, ವಿಶೇಷತಃ ೬ ನೆಯ ಕ್ರಮಾಂಕದಲ್ಲಿ, ಬೆಲ್ ತಮ್ಮ ಸ್ಕೋಡ್ ಗಳು ಉತ್ತಮಗೊಳ್ಳುವುದನ್ನು ಮನಗಂಡರು; ಬೆಲ್ ತಮ್ಮ ೧೦ ಶತಕಗಳ ಪೈಕಿ ಐದನ್ನು ಆರನೆಯ ಕ್ರಮಾಂಕದಲ್ಲಿ ಆಡುವಾಗ ಗಳಿಸಿದ್ದಾರೆ. ಮೀರ್ಪುರ್ ನಲ್ಲಿ ನಡೆದ ಎರಡನಯ ಟೆಸ್ಟ್ ನಲ್ಲಿ ಇಂಗ್ಲೆಂಡ್ ೧೦೭-೩ ರ ಸಂಕಷ್ಟಕರ ಸ್ಥಿತಿಯಲ್ಲಿದ್ದಾಗ ಬೆಲ್ ೫ ನೆಯ ಕ್ರಮಾಂಕದಲ್ಲಿ ಕ್ರೀಸ್ ಗೆ ಬಂದು ಪ್ರಮುಖವಾದ ಜೊತೆಯಾಟಗಳಲ್ಲಿ ಭಾಗಿಯಾದರು; ಜೊನಾಥನ್ ಟ್ರಾಟ್ ರೊಡನೆ , ಮ್ಯಾಟ್ ಪ್ರಿಯರ್ ರೊಡನೆ ಮತ್ತು ೬ ನೆಯ ವಿಕೆಟ್ ಗೆ ೧೪೩-ರನ್ ಜೊತೆಯಾಟ ಟಿಮ್ ಬ್ರೆನ್ಸನ್ ರೊಡನೆ ಜೋಡಿಸಿ, ತಮ್ಮ ೧೦ ನೆಯ ಟೆಸ್ಟ್ ಶತಕವನ್ನು ಪೂರೈಸಿ, ಕಡೆಗೆ ೧೩೮ ರನ್ ಗಳಿಸಿ ಔಟಾದರು. ಈ ಶತಕ ಬಾರಿಸುತ್ತಿದ ಅವಧಿಯಲ್ಲಿ ಬೆಲ್ ರ ಬಾಂಗ್ಲಾದೇಶದ ವಿರುದ್ಧದ ಸರಾಸರಿ ೪೮೮ ತಲುಪಿತು; ಇದು ಯಾವುದೇ ದೇಶದ ವಿರುದ್ಧ ಟೆಸ್ಟ್ ಇತಿಹಾಸದಲ್ಲಿ ಯಾವುದೇ ಬ್ಯಾಟ್ಸ್ ಮನ್ ಗಳಿಸಿದ ಅತ್ಯಧಿಕ ಸರಾಸರಿಯಾಗಿತ್ತು.
ಇಯಾನ್ ರೊನಾಲ್ಡ್ ಬೆಲ್ ಒಬ್ಬ ಇಂಗ್ಲೆಂಡ್ ನಟೆಸ್ಟ್ ಕ್ರಿಕೆಟ್ ಆಟಗಾರರಾಗಿದ್ದಾರೆ. ಅಲ್ಲದೆ ಅವರು ವಾರ್ವಿಕ್ ಷೈರ್ ಕೌಂಟಿ ಕ್ರಿಕೆಟ್ ಕ್ಲಬ್ ಪರವಾಗಿ ಕೌಂಟಿ ಕ್ರಿಕೆಟ್ ಸಹ ಆಡುತ್ತಾರೆ. ಅವರು ಉತ್ತಮ/ಮಧ್ಯಮ ಕ್ರಮಾಂಕದ ಬಲಗೈ ಬ್ಯಾಟ್ಸ್ ಮನ್ ಆಗಿದ್ದು, ದ ಟೈಮ್ಸ್ ಅವರನ್ನು "ಶ್ರೇಷ್ಠ ಅಸ್ತ್ರ" ಎಂದು ಬಣ್ಣಿಸಿದೆ; ಬೆಲ್ ಆಗಾಗ್ಗೆ ಮಧ್ಯಮವೇಗದಲ್ಲಿ ಬೋಲ್ ಮಾಡುವಂತಹ ಬಲಗೈ ಬೋಲರ್ ಸಹ ಆಗಿದ್ದಾರೆ. ತಮ್ಮ ಚುರುಕಾದ ಚಲನವಲನಗಳಿಗೂ ಹೆಸರಾದ ಇವರು ಸಾಮಾನ್ಯವಾಗಿ ವಿಕೆಟ್ ನ ಹತ್ತಿರದ ಕ್ಯಾಚ್ ಹಿಡಿಯುವ ಸ್ಥಾನಗಳಲ್ಲಿ ಫೀಲ್ಡ್ ಮಾಡುತ್ತಾರೆ.
ಮೇ ತಿಂಗಳಲ್ಲಿ ಲಾರ್ಡ್ಸ್ ನಲ್ಲಿ ನಡೆದ ವೆಸ್ಟ್ ಇಂಡೀಸ್ ವಿರುದ್ಧದ ಮೊದಲ ಟೆಸ್ಟ್ ನಲ್ಲಿ ಬೆಲ್ ಇನಿಂಗ್ಸ್ ನ ನಾಲ್ಕನೆಯ ಶತಕವನ್ನು ಇಂಗ್ಲೆಂಡ್ ಪರವಾಗಿ ಬಾರಿಸಿದರು; ಆ ಇನಿಂಗ್ಸ್ ನ ಇತರ ಶತಕವೀರರೆಂದರೆ ಅಲಿಸ್ಟೇರ್ ಕುಕ್, ಪಾಲ್ ಕಾಲಿಂಜ್ ವುಡ್ ಮತ್ತು ಮ್ಯಾಟ್ ಪ್ರಿಯರ್; ಈ ನಾಲ್ವರು ೧೯೩೮ರ ನಂತರ ಇಂಗ್ಲೆಂಡ್ ಪರವಾಗಿ ಒಂದೇ ಇನಿಂಗ್ಸ್ ನಲ್ಲಿ ಶತಕ ಬಾರಿಸಿದ ಮೊದಲ ಚತುರ್ಥರು ಎಂಬ ಹೆಗ್ಗಳಿಕೆಗೆ ಪಾತ್ರರಾದರು. ಬೆಲ್ ರ ಇನಿಂಗ್ಸ್ ಆರನೆಯ ಕ್ರಮಾಂಕದಲ್ಲಿ ಆಡಿದುದಾಗಿತ್ತು ಹಾಗೂ ಇಂಗ್ಲೆಂಡ್ ಡಿಕ್ಲೇರ್ ಮಾಡಿದಾಗ ಆರನೆಯ ಕ್ರಮಾಂಕದಲ್ಲಿ ೪೮೪ ರನ್ ಗಳನ್ನು ಹೊಡೆದಿದ್ದ ಬೆಲ್ ರ ಸರಾಸರಿ ಅಮೋಘ ಎನಿಸುವ೧೨೧.೦೦.
೨೧ ಆಗಸ್ಟ್ ೨೦೦೭ ರಂದು ಬೆಲ್ ತಮ್ಮ ಚೊಚ್ಚಲ ಓಡಿಐ ಶತಕವನ್ನು ಭಾರತದ ವಿರುದ್ಧದ ಏಳು ಏಕದಿವಸೀಯ ಪಂದ್ಯಗಳ ಪೈಕಿ ಮೊದಲನೆಯದರಲ್ಲಿ ಬಾರಿಸಿದರು; ಬೆಲ್ ೧೧೮ ಚೆಂಡುಗಳನ್ನೆದುರಿಸಿ ೧೨೬ ರನ್ ಹೊಡೆದರು . ಮುಂದಿನ ಎರಡು ಪಂದ್ಯಗಳಲ್ಲಿ ಬೆಲ್ ಮತ್ತೆರಡು ಅರ್ಧಶತಕಗಳನ್ನು ಹೊಡೆದರು; ಅವರು ಎಡ್ಗ್ ಬಾಸ್ಟನ್ ನಲ್ಲಿ ಹೊಡೆದ ೭೯ ರನ್ ಗಳಿಗೆ ಪಂದ್ಯ ಪುರುಷೋತ್ತಮ ಪ್ರಶಸ್ತಿ ಪಡೆದರು, ಇಂಗ್ಲೆಂಡ್ ಸರಣಿಯಲ್ಲಿ ೨-೧ ರ ಮುನ್ನಡೆ ಪಡೆಯಿತು. ಕ್ರಮೇಣ ಬೆಲ್ ಏಳು ಪಂದ್ಯಗಳಿಂದ ೭೦.೩೩ ಸರಾಸರಿಯನ್ನು ಹೊಂದಿದರು ಮತ್ತು ಇಂಗ್ಲೆಂಡ್ ಆ ಏಳು ಪಂದ್ಯಗಳ ಸರಣಿಯನ್ನು ೪-೩ ರಿಂದ ಗೆದ್ದಿತು; ಲಾರ್ಡ್ಸ್ ನಲ್ಲಿ ನಡೆದ ಕೊನೆಯ ಪಂದ್ಯದಲ್ಲಿ ಇಂಗ್ಲೆಂಡ್ ೭ ವಿಕೆಟ್ ಗಳ ಭರ್ಜರಿ ಜಯ ಗಳಿಸಿತು ಮತ್ತು ಬೆಲ್ ಸರಣಿಯ ಪುರುಷೋತ್ತಮರೆಂದು ಆಯ್ಕೆಯಾದರು.
ಫೆಬ್ರವರಿ ಮತ್ತು ಮಾರ್ಚ್ ನಲ್ಲಿ ಬಾಂಗ್ಲಾದೇಶ, ಭಾರತ ಮತ್ತು ಶ್ರೀಲಂಕಾ ಸೇರಿ ೨೦೧೧ ವಿಶ್ವ ಕಪ್ ಗೆ ಅತಿಥೇಯವಾದವು. ಇಂಗ್ಲೆಂಡ್ ಮೊದಲ ಪಂದ್ಯದಲ್ಲಿ ನೆದರ್ಲ್ಯಾಂಡ್ಸ್ ಪೇರಿಸಿದ ುತ್ತಮ ಮೊತ್ತವನ್ನು ಯಶಸ್ವಿಯಾಗಿ ದಾಟಿದರು; ಬೆಲ್ ಈ ಪಂದ್ಯದಲ್ಲಿ ೩೩ ರನ್ ಹೊಡೆದರು. ನಂತರ ಇಂಗ್ಲೆಂಡ್ ಭಾರತದ ಮೇಲೆ ಸ್ಪರ್ಧಾತ್ಮಕವಾದ ೩೩೮ ರನ್ ಗಳನ್ನು ಕಲೆಹಾಕಿತು. ಬೆಲ್ ಮತ್ತು ತಂಡದ ನಾಯಕ ಸ್ಟ್ರಾಸ್ ಇಂಗ್ಲೆಂಡ್ ನ ಸ್ಥಾನವನ್ನು ಭದ್ರಪಡಿಸುತ್ತಿದ್ದಾಗ, ಎಡಗೈ ಸ್ಪಿನ್ನರ್ ಯುವರಾಜ್ ಸಿಂಗ್ ರ ಬೋಲಿಂಗ್ ನಲ್ಲಿ ಬೆಲ್ ಒಂದು ಎಲ್ ಬಿ ಡಬ್ಲ್ಯೂ ನಿರ್ಣಯವನ್ನು ಎದುರಿಸಬೇಕಾಗಿ ಬಂದಿತು ಹಾಗೂ ಅಂಪೈರ್ ನಾಟೌಟ್ ಎಂಬ ನಿರ್ಣಯ ಇತ್ತರು. ಎದುರಾಳಿ ತಂಡದ ನಾಯಕ ಮಹೇಂದ್ರ ಸಿಂಗ್ ಧೋನಿ ಮರುವೀಕ್ಷಣೆಯನ್ನು ಕೋರಿದರು. ಟಿವಿ ರೀಪ್ಲೇಗಳು ಮತ್ತು ಹದ್ದಿನ-ಕಣ್ಣು ಬೆಲ್ ವಿಕೆಟ್ ಮುಂದೆ ಇದ್ದದ್ದನ್ನು ಹಾಗೂ ತನ್ಮೂಲಕ ಔಟ್ ಎಂಬುದನ್ನು ಧೃಡಪಡಿಸಿದವು. ಆದರೆ ಬ್ಯಾಟ್ಸ್ ಮನ್ ವಿಕೆಟ್ ನಿಂದ ೨.೫ಮೀಟರ್ ಗಳಷ್ಟು ಮುಂದಿದ್ದರೆ ಅಂತಿಮ ತೀರ್ಮಾನವನ್ನು ಮೈದಾನದಲ್ಲಿರುವ ಅಂಪೈರ್ ತೆಗೆದುಕೊಳ್ಳಬಹುದೆಂಬ ನಿಯಮವಿರುವುದರಿಂದ, ಬೌಡೆನ್ ತಮ್ಮ 'ನಾಟೌಟ್' ನಿರ್ಣಯಕ್ಕೇ ಜೋತುಬಿದ್ದರು. ಬೆಲ್ ಮುಂದುವರಿದು ೬೯ ರನ್ ಗಳನ್ನು ಪೇರಿಸಿದರು ಮತ್ತು ಇಂಗ್ಲೆಂಡ್ ಸುಲಭವಾಗಿ ಗೆಲ್ಲುವತ್ತ ಕೊಂಡೊಯ್ದಿದ್ದರು. ಕಡೆಗೆ ಪಂದ್ಯವು ಟೈ ಆಗಿ ಕೊನೆಗೊಂಡಿತು.
ಆಸ್ಟ್ರೇಲಿಯಾದ ವಿರುದ್ಧ ವಿಫಲರಾಗಿದ್ದರೂ, ಅವರನ್ನು ಶಿಶಿರದ ಪಾಕಿಸ್ತಾನದ ಪ್ರವಾಸಕ್ಕೆಂದು ಆಯ್ದ ೧೭ ಪಟುಗಳ ತಂಡದಲ್ಲಿ ಸೇರಿಸಿಕೊಳ್ಳಲಾಯಿತು. ಅವರನ್ನು ಟೆಸ್ಟ್ ಪಂದ್ಯಗಳಿಗೆ ಆಯ್ಕೆ ಮಾಡಲಾರರು ಎಂದು ಮಾಧ್ಯಮಗಳು ಅಭಿಪ್ರಾಯ ಸೂಚಿಸುತ್ತಿದ್ದವು, ಆದರೆ ಮೈಕಲ್ ವಾನ್ ಮೊದಲ ಟೆಸ್ಟ್ ಗೆ ಮುಂಚೆಯೇ ಗಾಯಗೊಂಡದ್ದರಿಂದ ಬೆಲ್ ಗೆ ಆಡುವ ಅವಕಾಶ ಸಿಕ್ಕಿತು. ಅವಕಾಶವನ್ನು ಬಳಸಿಕೊಂದ ಬೆಲ್ ಒಂದು ಶತಕ ಮತ್ತು ಎರಡು ಅರ್ಧಶತಕಗಳನ್ನು ಆ ಮೂರು ಪಂದ್ಯಗಳ ಸರಣಿಯಲ್ಲಿ ಬಾರಿಸಿದರು ಹಾಗೂ ೫೨.೧೬ ರ ಸರಾಸರಿಯಲ್ಲಿ ೩೧೩ ರನ್ ಗಳಿಸುವುದರ ಮೂಲಕ ಸರಣಿಯ ಅತಿ ಹೆಚ್ಚು ರನ್ ಹೊಡೆದ ಬ್ಯಾಟ್ಸ್ ಮನ್ ಆದರು. ತಮ್ಮ ಅರೆ-ಕಾಲಿಕ ಬೋಲಿಂಗ್ ಮೂಲಕ ತಮ್ಮ ಮೊದಲ ಟೆಸ್ಟ್ ವಿಕೆಟ್ ಅನ್ನೂ ಪಡೆದರು.
ಪರ್ಯಾಯದ್ವೀಪದಲ್ಲಿನ ಈ ಉತ್ತಮ ಪ್ರದರ್ಶನವು ಮುಂದುವರಿದು ೧೮ ಫೆಬ್ರವರಿ ೨೦೦೬ ರಂದು, ಭಾರತದ ವಿರುದ್ಧ ಟೆಸ್ಟ್ ಸರಣಿ ಆರಂಭವಾಗುವುದಕ್ಕೆ ಮುನ್ನ ಮುಂಬೈನಲ್ಲಿ ನಡೆದ ಇಂಗ್ಲೆಂಡ್ ನ ಮೊದಲ 'ಚಳಿ-ಬಿಡಿಸುವ' ಪಂದ್ಯದಲ್ಲಿ ಬೆಲ್ ೭೮ ರನ್ ಗಳಿಸಿದರು. ಈ ಉತ್ತಮತೆಯನ್ನು ಬೆಲ್ ಟೆಸ್ಟ್ ಸರಣಿಯಲ್ಲಿ ಕಾಪಾಡಿಕೊಳ್ಳಲು ಆಗಲಿಲ್ಲ; ಟೆಸ್ಟ್ ಗಳ ಆರು ಇನಿಂಗ್ಸ್ ಗಳಲ್ಲಿ ೨೨ ಕ್ಕೂ ಕಡಿಮೆ ಸರಾಸರಿಯಲ್ಲಿ ಬೆಲ್ ೧೩೧ ರನ್ ಗಳನ್ನು ಮಾತ್ರ ಗಳಿಸಲು ಸಾಧ್ಯವಾಯಿತು.
ಆಂಡ್ರೂ ಫ್ಲಿಂಟಾಫ್ ರ ನೇತೃತ್ವದಲ್ಲಿ ಆಶಸ್ ಸರಣಿ ಆಡಲು ಮತ್ತು ತಮ್ಮ ಆರನೆಯ ಕ್ರಮಾಂಕವನ್ನು ಉಳಿಸಿಕೊಳ್ಳಲು ಬಂದ ಬೆಲ್ ಆಡುವ ಹನ್ನೊಂದು ಆಟಗಾರರ ಪೈಕಿ ತನ್ನ ಸ್ಥಾನವನ್ನು ಉಳಿಸಿಕೊಳ್ಳಲು ಅಲಿಸ್ಟೇರ್ ಕುಕ್ ಮತ್ತು ಪಾಲ್ ಕಾಲಿಂಜ್ ವುಡ್ ರೊಡನೆ ಪೈಪೋಟಿ ನಡೆಸುತ್ತಿರುವುದಾಗಿ ಕಾಣಲಾಯಿತು. ಆದರೆ ಮಾರ್ಕಸ್ ಟ್ರೆಸ್ಕಾತಿಕ್ ಮೊದಲನೆಯ ಟೆಸ್ಟ್ ನ ಆರಂಭಕ್ಕೆ ಮುಂಚೆಯೇ ಇಂಗ್ಲೆಂಡ್ ಗೆ ಮರಳಿದುದರಿಂದ ಬೆಲ್, ಕುಕ್ ಮತ್ತು ಕಾಲಿಂಜ್ ವುಡ್ ಮೂವರೂ ಸರಣಿಯುದ್ದಕ್ಕೂ ತಂಡದಲ್ಲಿ ಸ್ಥಾನ ಗಳಿಸಿ ಆಡಿದರು. ನಾಲ್ಕು ಅರ್ಧಶತಕಗಳಿದ್ದ ೩೩೧ ರನ್ ಗಳಿಸಿದ ಬೆಲ್ ರ ಆ ಸರಣಿಯ ಸರಾಸರಿ ೩೩.೧೦ ಆಗಿದ್ದಿತು. ಬೆಲ್ ತಮ್ಮ ಇನಿಂಗ್ಸ್ ಗಳನ್ನು ಚೆನ್ನಾಗಿಯೇ ಆರಂಭಿಸಿದರೂ, ಬೃಹತ್ ಸ್ಕೋರುಗಳನ್ನು ಗಳಿಸುವಲ್ಲಿ ವಿಫಲರಾದರು ಮತ್ತು ಇಂಗ್ಲೆಂಡ್ ಟೆಸ್ಟ್ ಸರಣಿಯನ್ನು ೫ -೦ ಅಂತರದಿಂದ ಸೋತಿತು. ಇದೇ ವಿಫಲತೆಯು ಏಕದಿವಸೀಯ ಪಂದ್ಯಗಳಲ್ಲೂ ಮುಂದುವರಿಯಿತು. ಇಂಗ್ಲೆಂಡ್ ಟ್ವೆಂಟಿ೨೦ ಪಂದ್ಯ ಮತ್ತು ಮೊದಲನೆಯ ಓಡಿಐಗಳನ್ನು ಸೋತಿತು. ಆದರೆ, ಇಂಗ್ಲೆಂಡ್ ಕಾಮನ್ ವೆಲ್ತ್ ಬ್ಯಾಂಕ್ ಸರಣಿಯ ಫೈನಲ್ ಗೆ ನುಸುಳಿ ಸೇರಿತು ಮತ್ತು ಸತತವಾಗಿ ಎರಡು ಪಂದ್ಯಗಳನ್ನು ಗೆಲ್ಲುವುದರ ಮೂಲಕ ಆಸ್ಟ್ರೇಲಿಯಾವನ್ನು ಸೋಲಿಸಿ ಸರಣಿ ಗೆದ್ದಿತು; ಆ ಸತತ ಪಂದ್ಯಗಳ ಮೊದಲನೆಯದರಲ್ಲಿ ಬೆಲ್ ೬೫ ರನ್ ಹೊಡೆದರು.
ಮತ್ತೆ ಆಶಸ್ ಸರಣಿ ಆರಂಭವಾಗುವ ವೇಳೆಗೆ ಬೆಲ್ ತಂಡದಲ್ಲಿ ತಮ್ಮ ಆರನೆಯ ಕ್ರಮಾಂಕವನ್ನು ಭದ್ರಪಡಿಸಿಕೊಂಡಿದ್ದರು. ಸರಣಿಯುದ್ದಕ್ಕೂ, ಸರಿಯಾಗಿ ಆಡದಿದ್ದ ಪಾಲ್ ಕಾಲಿಂಜ್ ವುಡ್ ರನ್ನು ಕ್ರಮಾಂಕದಲ್ಲಿ ಕೆಳಗಿಳಿಸಿ ಬೆಲ್ ರನ್ನು ಕ್ರಮಾಂಕದಲ್ಲಿ ಮೇಲೆ ಕಳುಹಿಸುವ ಮಾತುಗಳು ಕೇಳಿಬರುತ್ತಿದ್ದವು. ಸರಣಿಯಲ್ಲಿ ಉತ್ತಮ ಆರಂಭ ಹೊಂದಿದ ಬೆಲ್ ಸರಣಿಯುದ್ದಕ್ಕೂ ರಮಣೀಯವಾದ ಡ್ರೈವ್ ಗಳು, ಕಟ್ ಗಳು ಮತ್ತು ಪುಲ್ ಗಳಿಂದ ರಂಜನೀಯವಾದ ಆಟ ಆಡಿದರು. ಆದರೆ, ಹನ್ನೊಂದು ಅರ್ಧಶತಕಗಳನ್ನು ಹೊಡೆದಿದ್ದರೂ, ಬೆಲ್ ತಮ್ಮ ಮೊದಲನೆಯ ಆಶಸ್ ಶತಕವನ್ನು ಬಾರಿಸಲು ಸಿಡ್ನಿಯಲ್ಲಿ ನಡೆದ ೫ ನೆಯ ಟೆಸ್ಟ್ ವರೆಗೆ ಕಾಯಬೇಕಾಯಿತು. ಬೆಲ್ ಇಂಗ್ಲೆಂಡ್ ನ ಬ್ಯಾಟ್ಸ್ ಮನ್ ಗಳ ಪೈಕಿ ಶ್ರೇಷ್ಠ ಆಟ ಮೆರೆದವರಲ್ಲೊಬ್ಬರಾಗಿದ್ದರು ಮತ್ತು ಸರಣಿಯನ್ನು ೩-೧ ಅಂತರದಿಂದ ಗೆಲ್ಲವುದರಲ್ಲಿ ಇವರ ಕೊಡುಗೆ ಹಿರಿದಾದುದಾಗಿತ್ತು; ಇದಕ್ಕೂ ಮೊದಲು, ಈ ಅಂತರದಿಂದ ಕೇವಲ ಗ್ಯಾಟಿಂಗ್ ರ ತಂಡ ಮಾತ್ರ ೧೯೮೬/೮೭ ರಲ್ಲಿ ಆಶಸ್ ಗೆಲ್ಲುವಲ್ಲಿ ಯಶಸ್ವಿಯಾಗಿತ್ತು.
ಸೆಪ್ಟೆಂಬರ್ ೨೦೦೭ ರ ಶ್ರೀಲಂಕಾ ಪ್ರವಾಸದಲ್ಲಿ ಬೆಲ್ ತಮ್ಮ ಮೆಚ್ಚಬಲ್ಲ ಏಕದಿವಸೀಯ ಆಟವನ್ನು ಮುಂದುವರಿಸಿ ೧೨೧ ಎಸೆತಗಳಲ್ಲಿ ೧೩೧ ರನ್ ಗಳನ್ನು ಇಂಗ್ಲೆಂಡ್ ನಶ್ರೀಲಂಕಾ ಕ್ರಿಕೆಟ್ ಬೋರ್ಡ್ ವಿರುದ್ಧದ ಏಕೈಕ 'ಚಳಿ ಬಿಡಿಸುವ' ಪಂದ್ಯ ದಲ್ಲಿ ಗಳಿಸಿದರು.
ಬೆಲ್ ಮೊದಲನೆಯ ಟೆಸ್ಟ್ ಪಂದ್ಯದಲ್ಲಿ ಮತ್ತೆ ಚೆನ್ನಾಗಿ ಆಡಿ, ೮೩ ಮತ್ತು ೭೪ ರನ್ ಗಳನ್ನು ಪಡೆದರಾದರೂ ಇಂಗ್ಲೆಂಡ್ ಈ ಟೆಸ್ಟ್ ಅನ್ನು ೮೮ ರನ್ ಗಳಿಂದ ಸೋತಿತು.
ಎರಡನೆಯ ಮತ್ತು ಮೂರನೆಯ ಟೆಸ್ಟ್ ಗಳು ಡ್ರಾದಲ್ಲಿ ಕೊನೆಗೊಂಡದ್ದರಿಂದ ಶ್ರೀಲಂಕಾ ಟೆಸ್ಟ್ ಸರಣಿಯನ್ನು ೧-೦ ಅಂತರದಿಂದ ಗೆದ್ದಿತು ಹಾಗೂ ಈ ಸರಣಿಯಲ್ಲಿ ಬೆಲ್ ಪಡೆದ ಬ್ಯಾಟಿಂಗ್ ಸರಾಸರಿ ೪೩.೫೦.
ಸೆಪ್ಟೆಂಬರ್ ೨೦೦೬ ರಲ್ಲಿ ಭಾರತದಲ್ಲಿ ನಡೆಯುವ ಐಸಿಸಿ ಚಾಂಪಿಯನ್ಸ್ ಟ್ರೋಫಿಯಲ್ಲಿ ಮತ್ತು ಆಶಸ್ ರಕ್ಷಿಸಿಕೊಳ್ಳುವ ಸಲುವಾಗಿ ಆಸ್ಟ್ರೇಲಿಯಾದಲ್ಲಿ ಭಾಗವಹಿಸುವ ತಂಡದಲ್ಲಿ ಆಯ್ಕೆ ಮಾಡಲಾಯಿತು. ಮಾರ್ಕಸ್ ಟ್ರೆಸ್ಕಾತಿಕ್ ರ ಅನುಪಸ್ಥಿತಿಯಲ್ಲಿ ಬೆಲ್ ರನ್ನು ಏಕದಿವಸೀಯ ಪಂದ್ಯಗಳಲ್ಲಿ ಇನಿಂಗ್ಸ್ ಆರಂಭಿಸಲು ಕ್ರಮಾಂಕದಲ್ಲಿ ಬಡ್ತಿ ನೀಡಲಾಯಿತು. ಇಂಗ್ಲೆಂಡ್ ನ ಮೂರು ಪಂದ್ಯಗಳಲ್ಲಿ ಬೆಲ್ ೩೨.೩೩ ರ ಸರಾಸರಿಯಲ್ಲಿ ೯೭ ರನ್ ಗಳಿಸಿದರು. ಇಂಗ್ಲೆಂಡ್ ತನ್ನ ಮೊದಲ ಎರಡು ಪಂದ್ಯಗಳನ್ನು ಸೋತು ಟೂರ್ನಮೆಂಟ್ ನಿಂದ ಹೊರನಡೆಯಿತು; ಕಡೆಯ ಗುಂಪು-ಮಟ್ಟದ ಪಂದ್ಯದಲ್ಲಿ ಅಂತಿಮವಾಗಿ ರನ್ನರ್ಸ್ ಅಪ್ ಆದ ವೆಸ್ಟ್ ಇಂಡೀಸ್ ವಿರುದ್ಧ ಗಳಿಸಿದರೂ ಟೂರ್ನಮೆಂಟಿಗೆ ಅದು ಯಾವ ವಿಧದಲ್ಲೂ ಸಹಾಯಕವಾಗಲಿಲ್ಲ.
ಬೆಲ್ ಈ ಸರಣಿಯ ಮೊದಲ ಪಂದ್ಯದಲ್ಲೇ ೧೯೯ ರನ್ ಗಳನ್ನು ಗಳಿಸಿ ಪಾಲ್ ಹ್ಯಾರಿಸ್ ರ ಬೋಲಿಂಗ್ ನಲ್ಲಿ ದ್ವಿಶತಕ್ಕೆ ಕೇವಲ ಒಂದು ರನ್ ಅಂತರದಲ್ಲಿದ್ದಾಗ ತಮ್ಮ ವಿಕೆಟ್ ಒಪ್ಪಿಸುವುದರ ಮೂಲಕ ೧೯೯ ಕ್ಕೆ ಔಟಾದ ಮೊದಲ ಇಂಗ್ಲಿಷ್ ಆಟಗಾರರಾದರು.
ಮೊದಲ ಪಂದ್ಯದಲ್ಲಿ ಶುಭಾರಂಭ ಹೊಂದಿದ ಬೆಲ್ ನಂತರದ ದಿನಗಳಲ್ಲಿ ತಮ್ಮ ಫಾರ್ಮ್ ಕಳೆದುಕೊಂಡರು ಹಾಗೂ ಮೂರನೆಯ ಟೆಸ್ಟ್ ನಲ್ಲಿ ಹೊಡೆದ ೫೦ ರನ್ ಗಳ ಹೊರತಾಗಿ. ಇಪ್ಪತ್ತು, ಮೂವತ್ತು ರನ್ ಗಳಿಗಿಂತ ಹೆಚ್ಚು ಸ್ಕೋರ್ ಮಾಡಲು ಆಗಲಿಲ್ಲ. ಅವರು ಭಾರತ ಮತ್ತು ವೆಸ್ಟ್ ಇಂಡೀಸ್ ನಲ್ಲೂ ಹೀಗೆಯೇ ಕಷ್ಟಪಟ್ಟರು ಹಾಗೂ ಮೊದಲನೆಯ ಟೆಸ್ಟ್ ನಲ್ಲಿ ಇಂಗ್ಲೆಂಡ್ ೫೧ ಕ್ಕೆ ಆಲ್ ಔಟ್ ಆದ ನಂತರ ಇಂಗ್ಲೆಂಡ್ ಇವರ ಸ್ಥಾನಕ್ಕೆ ಒವೈಸ್ ಷಾರನ್ನು ಆಯ್ಕೆ ಮಾಡಿತು.
ಝಿಂಬಾಬ್ವೆ ಮತ್ತು ದಕ್ಷಿಣ ಆಫ್ರಿಕಗಳಲ್ಲಿ ಪಂದ್ಯಗಳನ್ನಾಡುವ ತಂಡಕ್ಕೆ ಬೆಲ್ ರನ್ನು ಸೇರಿಸಿಕೊಳ್ಳಲಾಯಿತು; ಬೆಲ್ ಕೆವಿನ್ ಪೀಟರ್ಸನ್ ರೊಡನೆ ಝಿಂಬಾಬ್ವೆಯ ಹರಾರೆಯಲ್ಲಿ ಝಿಂಬಾಬ್ವೆಯ ವಿರುದ್ಧದ ಅಂತರರಾಷ್ಟ್ರೀಯ ಏಕದಿವಸೀಯ ಪಂದ್ಯಕ್ಕೆ ಪಾದಾರ್ಪಣೆ ಮಾಡಿದರು. ಬೆಲ್ ಇನಿಂಗ್ಸ್ ಆರಂಭಿಸಿದರು ಮತ್ತು ೭೫ ರನ್ ಗಳಿಸುವುದರ ಮೂಲಕ ಮೊದಲ ಓಡಿಐ ಪಂದ್ಯ-ಶ್ರೇಷ್ಠ ಪ್ರಶಸ್ತಿಯನ್ನು ಪಡೆದರು.
ಆ ಸರಣಿಯ ನಾಲ್ಕೂ ಪಂದ್ಯಗಳನ್ನು ಆಡಿದ ಅವರ ಆ ಸರಣಿಯ ಸರಾಸರಿ ೪೦.೭೫. ಬೆಲ್ ರನ್ನು ದಕ್ಷಿಣ ಆಫ್ರಿಕದ ವಿರುದ್ಧದ ಯಾವುದೇ ಟೆಸ್ಟ್ ಗಳಿಗೆ ಆಯ್ಕೆ ಮಾಡದಿದ್ದರೂ, ಆಡಿದ ಏಳು ಓಡಿಐಗಳ ಪೈಕಿ ನಾಲ್ಕರಲ್ಲಿ ಆಡಿದರು, ಆದರೆ ತಿಣುಕಾಡಿ, ಮೂರು ಇನಿಂಗ್ಸ್ ನಲ್ಲಿ ಕೇವಲ ೨೬ ರನ್ ಗಳಿಸಿದರು.
ಋತುವಿನ ಆರಂಭದಲ್ಲಿ ಬೆಲ್ ಬಾಂಗ್ಲಾದೇಶದ ವಿರುದ್ಧ ಇಂಗ್ಲೆಂಡ್ ನಲ್ಲಿ ನಡೆದ ಸರಣಿಯಲ್ಲಿ ಭಾಗವಹಿಸಿ, ಎರಡನೆಯ ಟೆಸ್ಟ್ ನಲ್ಲಿ ಶತಕ ಬಾರಿಸಿದರು. ಆದರೆ ನಂತರ ಜರುಗಿದ ಏಕದಿವಸೀಯ ಪಂದ್ಯಗಳಲ್ಲಿ ಆಡುವಾಗ ಸೊಂಟದ ಬಳಿಯ ಸ್ನಾಯುವೊಂದು ಜಖಂ ಆದುದರಿಂದ ಬೆಲ್ ಪಾಕಿಸ್ತಾನದ ವಿರುದ್ಧದ ಪ್ರಮುಖ ಸರಣಿಯನ್ನು ಆ ಬೇಸಿಗೆಯಲ್ಲಿ ಆಡುವುದರಿಂದ ವಂಚಿತರಾದರು. ಋತುವಿನ ಅಂತ್ಯಭಾಗದಲ್ಲಿ ಅವರು ತಮ್ಮ ಕೌಂಟಿಯಾದ ವಾರ್ವಿಕ್ ಷೈರ್ ತಂಡಕ್ಕೆ ಮರಳಿ, ಸಾಮರ್ಸೆಟ್ ವಿರುದ್ಧ ಹಂಗಾಮಿ ನಾಯಕರಾಗಿ ಆಡುತ್ತಾ ೪೦ ಫೈನಲ್ ಪಂದ್ಯದಲ್ಲಿ ಪಂದ್ಯ ಗೆಲ್ಲುವಂತಹ ಶತಕವನ್ನು ಬಾರಿಸಿದರು.
ಯುವಕ ಬೆಲ್ ಪ್ರಿನ್ಸ್ ಥಾರ್ಪ್ ಕಾಲೇಜ್ ನಲ್ಲಿ ವಿದ್ಯಾಭ್ಯಾಸ ಮಾಡುತ್ತಾ ಮೊದಲನೆಯ ನಲ್ಲಿ ಏಳನೆಯ ವರ್ಷದಲ್ಲಿ ಆಯ್ಕೆಯಾದರು. ಬೆಲ್ ಕೇವಲ ಸಮರ್ಥ ಯುವ ಕ್ರಿಕೆಟಟಿಗರಲ್ಲದೆ, ಆಸ್ಟನ್ ವಿಲ್ಲಾದ ಬೆಂಬಲಿಗರಾಗಿದ್ದರೂ ಸಹ, ಕೋವೆಂಟ್ರಿ ಸಿಟಿಯ ಸ್ಕೂಲ್ ಆಫ್ ಎಕ್ಸಲೆನ್ಸ್ ಗೂ ಹಾಜರಾದರು. ಅವರಿಗಿಂತಲೂ ಎರಡು ವರ್ಷ ಕಿರಿಯವರಾದ ತಮ್ಮ ಕೀತ್ ಸ್ಟಾಫರ್ಡ್ ಷೈರ್ ನ ಹವ್ಯಾಸಿ ಕ್ರಿಕೆಟಿಗರಾಗಿದ್ದಾರೆ; ಅವರು ವಾರ್ವಿಕ್ ಷೈರ್ ನ ಎರಡನೆಯ ಪರವಾಗಿಯೂ ಏಳು ಪಂದ್ಯಗಳನ್ನು ಆಡಿದ್ದಾರೆ.
ಬೆಲ್ ತಮ್ಮ ಚೊಚ್ಚಲ ಅಂತರರಾಷ್ಟ್ರೀಯ ಪಂದ್ಯವನ್ನುಓವಲ್ ಕ್ರೀಡಾಂಗಣದಲ್ಲಿ ನಡೆದ ವೆಸ್ಟ್ ಇಂಡೀಸ್ ವಿರುದ್ಧದ ಸರಣಿಯ ಕೊನೆಯ ಪಂದ್ಯದಲ್ಲಿ ಆಡಿದರು. ಮೊದಲ ಇನಿಂಗ್ಸ್ ನಲ್ಲಿ ಐದನೆಯ ಕ್ರಮಾಂಕದಲ್ಲಿ ಆಡಿದ ಬೆಲ್ ೭೦ ರನ್ ಗಳಿಸಿದರು; ಇಂಗ್ಲೆಂಡ್ ವೆಸ್ಟ್ ಇಂಡೀಸ್ ಅನ್ನು ಫಾಲೋ ಆನ್ ಮಾಡಲು ಆದೇಶಿಸಿ, ಹತ್ತು ವಿಕೆಟ್ ಗಳ ಅಂತರದಿಂದ ಪಂದ್ಯವನ್ನು ಗೆದ್ದುದರಿಂದ ಬೆಲ್ ಈ ಪಂದ್ಯದಲ್ಲಿ ಮತ್ತೆ ಬ್ಯಾಟ್ ಮಾಡುವ ಅಗತ್ಯ ಬೀಳಲಿಲ್ಲ.
ಡಿಸ್ಕವರಿ ಚಾನಲ್‌ ಹೆಸರಿನ ಹಿಂದಿನ ಟ್ಯಾಗ್‌ಲೈನ್ ಗಳೆಂದರೆ ಅದು "ಎಕ್ಸ್‌ಪ್ಲೋರ್ ಯುವರ್ ವರ್ಳ್ಡ್ " ಮತ್ತು "ದೇರ್ಸ್ ನೋ ಥ್ರಿಲ್ ಲೈಕ್ ಡಿಸ್ಕವರಿ. " ಆದಾಗ್ಯೂ ಹೆಚ್ಚು ರಿಯಾಲಿಟಿ ಆಧಾರಿತ ಶೋಗಳನ್ನು ಮಾಡಲು ಮತ್ತು ತೀರಾ ಶೈಕ್ಷಣಿಕವಾದ ಕಾರ್ಯಕ್ರಮಗಳನ್ನೇ ಮಾಡುವುದರಿಂದ ದೂರವುಳಿಯಲು "ಎಂಟರ್‌ಟೈನ್ ಯುವರ್ ಬ್ರೈನ್ " ಎಂಬ ಘೋಷಣಾ ವಾಕ್ಯಕ್ಕೆ ಬದಲಾವಣೆಗೊಂಡಿತು. ನವೀಕೃತ ಡಿಸ್ಕವರಿ ಚಾನಲ್‌ನ ಹೊಸ ಟ್ಯಾಗ್‌ಲೈನ್, "ಲೆಟ್ಸ್ ಆಲ್ ಡಿಸ್ಕವರ್. " ಆಗಿದ್ದು ಇದರಲ್ಲಿ ಸತತ ಪದಗುಚ್ಛ ಅಥವಾ ವಾಕ್ಯ ಆ ನಿರ್ದಿಷ್ಟ ಪ್ರದರ್ಶನಕ್ಕೆ ಅನ್ವಯವಾಗುವಂತೆ ಇರುತ್ತದೆ. ಉದಾಹರಣೆಗೆ, ಮಿಥ್‌ಬಸ್ಟರ್ಸ್ ಕಾರ್ಯಕ್ರಮಕ್ಕೆ ಜಾಹೀರಾತು ಮಾಡುವಾಗಿ ಅದು "ಲೆಟ್ಸ್ ಆಲ್ ಡಿಸ್ಕವರ್, ವೈ ನೋ ಮಿಥ್ ಇಸ್ ಸೇಫ್ " ಎಂದು ಕೊನೆಯಾಗುತ್ತಿತ್ತು. ೨೦೦೮ರ ಲೋಗೋ ಬದಲಾವಣೆಯಲ್ಲಿ ಹೊಸ ಟ್ಯಾಗ್‌ಲೈನ್ : "ದಿ ವರ್ಳ್ಡ್ ಇಸ್ ಜಸ್ಟ್. ಏವ್‌ಸಮ್ " ಎಂದಾಯಿತು. ಹೊಸ ಜಾಹೀರಾತುಗಳಲ್ಲಿ ಇನ್ನೂ ಬಿಡುಗಡೆಯಾಗದ ದಿ ಆಂಟಿಡೋಟ್ ಆಲ್ಬಂನ ಮೊರ್ಚೀಬಾದ ಹಾಡುಗಳಲ್ಲಿ "ವಂಡರ್ಸ್ ನೆವರ್ ಸೀಸ್" ಹಾಡು ಮತ್ತು ಮುಟೇಮಾಥ್ ನ ಟಿಪಿಕಲ್ ಹಾಡು ಸೇರಿರುತ್ತದೆ. ಅವರ ಇತ್ತೀಚಿನ ಜಾಹೀರಾತಿನಲ್ಲಿ ೭೨ ಆಂಡ್ ಸನ್ನಿ ಏಜೆನ್ಸಿಯವರು ಸೃಷ್ಟಿಸಿದ ಐ ಲವ್ ದಿ ವರ್ಳ್ಡ್ ಎಂಬ ಹಾಡು, ಸಾಂಪ್ರದಾಯಿಕ "ಐ ಲವ್ ದಿ ಮೌಂಟೇನ್ಸ್" ಎಂಬ ಕ್ಯಾಂಪ್ ಫೈರ್ ಹಾಡಿನ ಪಲ್ಲವಿಗಳನ್ನು ಹೊಂದಿದೆ.
ಡಿಸ್ಕವರಿ ಚಾನೆಲ್ ಇದೊಂದು ಅಮೇರಿಕಾದ ಉಪಗ್ರಹ ಮತ್ತು ಕೇಬಲ್ ಚಾನೆಲ್ (ಮತ್ತು ಇದು , ಭೂಚರ ಟೆಲಿವಿಷನ್ ಮತ್ತು ವಿಶ್ವದ ಬೇರೆಡೆ ಇಂಟರ್‌ನೆಟ್ ಟೆಲಿವಿಷನ್ ಮುಖಾಂತರ ಪ್ರಸಾರಗೊಳ್ಳುತ್ತದೆ) ಹಾಗೂ ಇದನ್ನು ಸ್ಥಾಪಿಸಿದವರು ಜಾನ್ ಹೆಂಡ್ರಿಕ್ಸ್ ಮತ್ತು ಇದು ಡಿಸ್ಕವರಿ ಕಮ್ಯೂನಿಕೇಷನ್ಸ್ ಮುಖಾಂತರ ಹಂಚಿಕೆಗೊಳುತ್ತದೆ. ಡೇವಿಡ್ ಜಾಸ್ಲಾವ್ ಇದು ನಡೆಸುತ್ತಾರೆ ಮತ್ತು ಇದೊಂದು ಸಾರ್ವಜನಿಕ ವ್ಯಾಪಾರಿ ಸಂಸ್ಥೆಯಾಗಿದೆ. ಇದು ಜನಪ್ರಿಯ ವಿಜ್ಞಾನ, ತಾಂತ್ರಿಕ ಜ್ಞಾನ ಮತ್ತು ಇತಿಹಾಸದ ಬಗ್ಗೆ ಸಾಕ್ಷ್ಯಚಿತ್ರಗಳನ್ನು ಒದಗಿಸುತ್ತದೆ. .,ನಲ್ಲಿ ಡಿಸ್ಕವರಿ ನೆಟವರ್ಕ್‌ಗಾಗಿ ತಯಾರಿಸುವ ಕಾರ್ಯಕ್ರಮಗಳು ಪ್ರಾಥಮಿಕವಾಗಿ ನೈಜ-ವಸ್ತುಗಳ ಮೇಲೆ ಆಧಾರಿತವಾಗಿರುತ್ತದೆ. ಚಿಂತನೆಯಿಂದ ಕೂಡಿದ ತನಿಖಾ ಕಾರ್ಯಕ್ರಮಗಳಾದ ಮಿಥ್‌ಬಸ್ಟರ್ಸ್ , ಅನ್ ಸಾಲ್ವಡ್‌‌ಹಿಸ್ಟರಿ ಮತ್ತು ಬೆಸ್ಟ್ ಎವಿಡೆನ್ಸ್ ಹಾಗೂ ಡರ್ಟಿ ಜಾಬ್ಸ್ ಮತ್ತು ಡೆಡ್ಲೀಯೆಸ್ಟ್ ಕ್ಯಾಚ್ ಮುಂತಾದ ಮೋಟಾರು, ಉದ್ಯೋಗದಂಥ ಕಾರ್ಯಕ್ರಮಗಳು; ಇದರ ಜೊತೆಗೆ ಕೌಟುಂಬಿಕ ಹಾಗೂ ಕಿರಿಯರಿಗಾಗಿಯೇ ತಯಾರಿಸುವ ಸಾಕ್ಷ್ಯಚಿತ್ರಗಳಿರುತ್ತವೆ.
ಡಿಸ್ಕವರಿ ಚಾನಲ್ ಕೆನಡಾದಲ್ಲಿ ಪ್ರತ್ಯೇಕವಾದ ಮಾಲೀಕತ್ವವನ್ನು ಹೊಂದಿದೆ. ಕೆನೇಡಿಯನ್ ವೀಕ್ಷಕರಿಗೆ ಎಂದೇ ಮಾಡಿದ ಕಾರ್ಯಕ್ರಮಗಳನ್ನು ಹೊರತು ಪಡಿಸಿದರೆ ಕೆನೇಡಿಯನ್ ವೀಕ್ಷಕರು ಅನೇಕಾಂಶ ಆಂಗ್ಲ-ಭಾಷೆಯ ಅಮೇರಿಕನ್ನರು ವೀಕ್ಷಿಸುವ ಕಾರ್ಯಕ್ರಮಗಳನ್ನೇ ವೀಕ್ಷಿಸುತ್ತಾರೆ. ಗಮನೀಯವಾಗಿ, ಕೆನೇಡೀಯನ್ ಚಾನಲ್‌ನವರು ಡೈಲಿ ಪ್ಲಾನೆಟ್ ಎನ್ನುವ ಶೋವನ್ನು ನಿತ್ಯ ಪ್ರಸಾರ ಮಾಡುತ್ತದೆ, ಮೂಲಭೂತವಾಗಿ ಇದು @. , ಇದು ಈ ರೀತಿಯಲ್ಲಿ ಮೊದಲ ಬಾರಿ ಎನ್ನಲಾಗಿದೆ. ಅಪರೂಪವಾಗಿ, ಅನೇಕ ಇಂಥ ವಿಷಯಗಳು ನಾನಾ ಸರಣಿಗಳಲ್ಲಿ ತೆಗೆದುಕೊಂಡು ಒಂದು ಗಂಟೆಯ ವಿಶೇಷ ಕಾರ್ಯಕ್ರಮದಲ್ಲಿ ಸೇರಿಸಿ ಮೂಲ ಡಿಸ್ಕವರಿ ಚಾನಲ್‌ನಲ್ಲಿ ಪ್ರಸಾರ ಮಾಡಲಾಗುತ್ತದೆ. ಕೆನೇಡಿಯನ್ ಚಾನಲ್‌ಗಳಾದ ಡಿಸ್ಕವರಿ , ಡಿಸ್ಕವರಿ ಹೆಲ್ತ್, ಡಿಸ್ಕವರಿ ಕಿಡ್ಸ್, ಡಿಸ್ಕವರಿ ಸಿವಿಲೈಜೇಷನ್, ಮತ್ತು ಅನಿಮಲ್ ಪ್ಲಾನೆಟ್ ಕೂಡ ಕಂಡು ಬರುತ್ತದೆ. ಎಲ್ಲಾ ಚಾನಲ್‌ಗಳೂ ಪ್ರತ್ಯೇಕ ಮಾಲೀಕತ್ವವನ್ನು ಹೊಂದಿದ್ದರೂ ಡಿಸ್ಕವರಿ ಕಮ್ಯೂನಿಕೇಷನ್ಸ್ ನವರದ್ದು ೨೦% ಪಾಲುದಾರಿಕೆ ಇರುತ್ತದೆ.
ಸ್ಪೇಯ್ನ್ ನಲ್ಲಿ, ದಿಸ್ಕವರಿ ಚಾನಲ್ ಪೋರ್ಚುಗಲ್ ನೊಂದಿಗೆ ಸಮಯವನ್ನು ಹಾಗೂ ಕಾರ್ಯಕ್ರಮಗಳನ್ನು ಹಂಚಿಕೊಳ್ಳುತ್ತದೆ ಮತ್ತು ಸ್ಯಾಟಿಲೈಟ್ ಮತ್ತು ಕೇಬಲ್ ವೇದಿಕೆಗಳಲ್ಲಿ ಲಭ್ಯವಾಗುತ್ತದೆ ಹಾಗೂ ಅದು ಸ್ಪ್ಯಾನಿಷ್ ಮತ್ತು ಪೋರ್ಚ್ಯೂಗೀಸ್ ಭಾಷೆಗಳೆರಡರಲ್ಲೂ ಲಭ್ಯವಾಗುತ್ತದೆ. ಸ್ಪೇಯ್ನ್‌ನಲ್ಲಿ ಎಲ್ಲಾ ಕಾರ್ಯಕ್ರಮಗಳನ್ನೂ ಡಬ್ಬಿಂಗ್ ಮಾಡಿದರೆ ಪೋರ್ಚ್ಯೂಗಲ್‌ನಲ್ಲಿ ಮಾತ್ರ ಅಡಿಬರಹದೊಂದಿಗೆ ಪ್ರಸಾರವಾಗುತ್ತದೆ. ಜೊತೆಗೆ, ಪೋರ್ಚ್ಯೂಗಲ್ ಮೂರು ಡಿಸ್ಕವರಿ-ಬ್ರಾಂಡ್ ಚಾನಲ್‌ಗಳನ್ನು ಹೊಂದಿದೆ : ಡಿಸ್ಕವರಿ ಟರ್ಬೋ , ಡಿಸ್ಕವರಿ ಸೈನ್ಸ್ ಮತ್ತು ಡಿಸ್ಕವರಿ ಸಿವಿಲೈಜೇಷನ್ . ಇವು ಮೂಲ ಡಿಸ್ಕವರಿ ಚಾನಲ್‌ಗಳನ್ನೇ ಅನುಸರಿಸುತ್ತದೆ ಆದರೆ ಜಾಹೀರಾತುಗಳನ್ನು ಮಾತ್ರ ಹೊರತು ಪಡಿಸಲಾಗಿರುತ್ತದೆ. ಸ್ಪ್ಯಾನಿಷ್ ಜಾಹೀರಾತುಗಳು ಪೋರ್ಚ್ಯೂಗೀಸರಿಗೆ ಡಬ್ಬಿಂಗ್ ಮಾಡದೆ ಅಥವಾ ಅಡಿಬರಹವಿಲ್ಲದೆ ಉಣಬಡಿಸಲಾಗುತ್ತದೆ.
ಈ ಚಾನಲ್‌ನ ಜನಪ್ರಿಯ ಕಾರ್ಯಕ್ರಮಗಳಲ್ಲಿ ವರ್ಷಪೂರ್ತ ವಾರಕ್ಕೊಮ್ಮೆ ಪ್ರಸಾರವಾಗುವ ಕಡಲಮೀನುಗಳ ಬಗೆಗಿನ ಶಾರ್ಕ್ ವೀಕ್ ಕಾರ್ಯಕ್ರಮವು; ಬೆರಿಂಗ್ ಸಮುದ್ರದಲ್ಲಿ ಏಡಿ ಹಿಡಿಯುವ ಬಗೆಗಿನ ಡೆಡ್ಲೀಯಸ್ಟ್ ಕ್ಯಾಚ್ ಕಾರ್ಯಕ್ರಮ; ಜನಪ್ರಿಯ ವೈಜ್ಞಾನಿಕ ಕಾರ್ಯಕ್ರಮ ಮಿಥ್‌ಬಸ್ಟರ್ಸ್ ಮತ್ತು ಹೌ ಇಟ್ಸ್ ಮೇಡ್ ; ಡರ್ಟಿ ಜಾಬ್ಸ್ ಎನ್ನುವ ಕೊಳಕು ಮತ್ತು/ಅಥವಾ ಅಪಾಯಕಾರಿ ಶ್ರಮಜೀವಿಗಳ ಕೆಲಸಗಳ ಬಗೆಗಿನ ಕಾರ್ಯಕ್ರಮ; ಕ್ಯಾಷ್ ಕ್ಯಾಬ್ ಎನ್ನುವ ಪ್ರಶ್ನಾವಳಿ ಕಾರ್ಯಕ್ರಮ, ಫ್ಯೂಚರ್‌ವೆಪನ್ಸ್ ಎನ್ನುವ ಶಸ್ತ್ರಾಸ್ತ್ರಗಳ ಬಗೆಗಿನ ಕಾರ್ಯಕ್ರಮ ಮತ್ತು ಮನುಷ್ಯ ಹೇಗೆ ಕಾಡಿನಲ್ಲಿ ಬದುಕಬಹುದೆಂಬುದರ ಬಗೆ ಮ್ಯಾನ್ ವೈಳ್ಡ್ ಎನ್ನುವ ಕಾರ್ಯಕ್ರಮ-ಸೇರಿರುತ್ತದೆ. ಕ್ರಿಸ್ಟೋಫರ್ ಲೋವೆಲ್ ಶೋಗೆ ಕ್ರಿಸ್ಟೋಫರ್ ಲೋವೆಲ್ ಡೇಟೈಂ ಎಮ್ಮಿ ಅವಾರ್ಡ್ ಅನ್ನು ೨೦೦೦ರಲ್ಲಿ ಗೆದ್ದುಕೊಂಡನು ಈ ಕಾರ್ಯಕ್ರಮವು ಡಿಸ್ಕವರಿ ಚಾನಲ್‌ನಲ್ಲಿ ೧೯೯೮ರಿಂದ ೨೦೦೧ರವರೆಗೂ ಪ್ರಸಾರವಾಯಿತು.